
G.  C.  HILKER 
Efter  Maleri  af  Otto  Bache. 


VOR  Skulptur  og:  Malerkunst  mødes  med  Arkitekturen, 
opstaar  den  monumentale  Dekorationskunst. 

Det  er  den  dekorative  Skulpturs  og  Malerkunsts  Opgave 
ved  Former  og  Farver  at  give  det  rent  arkitektoniske  Ske- 
let Karakter  og  skabe  en  stilfuld  og  monumental  Ramme 
om  Mennesker  og  Ting. 

Paa  højst  forskellige  Maadcr  har  man  —  ligefra  Ægypternes  og 
Kaldæernes  Dage  til  vor  egen  Tid  —  efter  vekslende  Tiders  Smag  og 
Mode  indenfor  de  forskellige  Lande  og  Kulturkredse,  smykket  Byg- 
ningerne, snart  ved  Billedhuggerkunstens  Hjælp,  snart  ved  Malerkunstens, 
men  ofte  ved  en  samlet  Anvendelse  af  begge. 

Til  alle  Tider  har  der  paa  den  monumentale  Dekorationskunsts  Om- 
raade  været  en  repræsentativ  og  en  privat  Dekorationskunst. 

Den  sidste  har  af  og  til  gaaet  sine  egne  Veje,  men  ligeså  ofte  har  den 
kun  været  en  Afart  af  den  første,  en  Simplificering  af  den.  Dette  gælder 
Renaissancen,  Barok-  og  Rococcotiden. 

Det  sidste  Aarhundrede  har  igen  søgt  —  i  Pagt  med  den  voksende 
borgerlige  Kultur  —  at  skabe  en  Dekorationskunst,  afpasset  efter  det 
borgerlige,  private  Livs  Fordringer  og  Smag.  Samtidig  har  man  stræbt 
at  holde  den  egentlige  Repræsentationskunst  indenfor  det  Omraade,  der 
omfatter  Bygninger  af  officielt  eller  halvofficielt  Præg. 

Denne  langvarige  Overgangsperiode,  som  ogsaa  Danmark  har  gennem- 
gaaet,  tilhører  Georg  Christian  Hilker. 

At  skildre  hans  kunstneriske  Gerning  og  nærmere  at  bestemme  hans 
Stilling  og  Plads  indenfor  dansk  Dekorationskunst  er  Formaalet  med 
dette  Arbejde. 

Slutningen  af  1 8de  Aarhundrcde  levede,  ogsaa  i  Danmark, 
Rcpræsentationskonsten  i  bedste  Velgaacnde  paa  den  bor- 
gerlige Privatboligs  Vægge  og  Lofter. 

Saaledes  er  det  paa  Dronninggaard,  rimeligvis  opført  i 
80'erne  af  den  rige  Handelsherre,  Frederik  de  Coninck. 
Traditionerne  fra  ældre  Tiders,  Barokens  og  Renaissancens,  Stil  og 
Smag  gaar  tydeligt  nok  igen  i  de  dronninggaardske  Sale,  omend  i  det 
1 8de  Aarliundredes  noget  marvløse  Form.  Sansen  for  det  monumentale 
kommer  frem  i  Spisestuens  Inddeling  i  Sokkel,  Væg  og  Gesimsparti 
(Fig.  2).  Det  er  en  Arv  fra  tidligere  Tiders  stærkt  arkitektonisk  prægede 
Rcpræsentationsstil.  Selve  Vægfladerne  er  kraftigt  inddelte  i  mindre  og 
større  Felter,  Et  Minde  om  Renaissancens  og  Barokens  Pragtstil  er  igen 
den  fingerede  Marmorindfatning  om  Døre  og  Vinduer.  Men  det  for  disse 
Dekorationers  Tilblivelscstid  særlig  karakteristiske  er  den  monumentale 
Udsmykning  af  de  enkelte  Vægfelter:  Trophæer  opfiængt  i  flagrende 
Baand,  omslyngede  af  Blomster  og  Kviste.  De  enkelte  Trophæer  sam- 
menbundne af  Jagt-  og  Fiskeredskaber,  Musikinstrumenter,  alle  Amors 
Attributter  —  kort  sagt  fiele  Hyrdestilens  Garderobe,  repræsenteret  paa 
fyldigste  Maade.  Alt  er  udført  i  Stuk.  Her  er  hele  Rococcoens  yndefulde 
Ornamentstil;  lunefuld  i  sin  Anbringelse  af  Motiverne,  uden  Renaissan- 
cens samvittighedsfulde  Hensyntagen  til  korrekt  og  omhyggelig  Indram- 
ning, og  dog  med  den  sikre  Smag  for  det  Afvejede  og  den  Ævne  til  at 
balancere  paa  Grænsen  af  tilladeligt  og  utilladeligt,  der  var  Rococco-Kun- 
stens  Ejendommelighed. 

Ogsaa  i  Farverne  er  Tidens  Smag  for  det  Lette  og  Lyse  udtalt  i  de  gule 
Felter  og  den  hvide  Indramning,  der  i  Forbindelse  med  det  grønne  i 

Fig.  3.  Den  gule  Stue  paa  Dronninggaard. 


Døres  og  Vinduers  fingerede  Marmorindfatningcr  giver  Rummet  dets 
Farvekarakter. 

Renest  og  mest  uvilkaarligt  er  Rococcosmagen  dog  udtrykt  i  Loftsde- 
korationerne  Her  er  store,  hvide  Flader,  der  brydes  af  en  Stukdekoration, 
hist  og  her  omslynget  af  blomstrende  Grene,  ligeledes  udførte  i  Stuk;  de 
ser  ud,  som  var  de  slynget  op  mod  Loftet  og  bleven  hængende  der,  til- 
syneladende ganske  tilfældigt,  men  i  Virkeligheden  med  den  raffinerede 
Ordenssans,  der  hører  den  Tids  Kunst  til. 

Træder  man  imidlertid  fra  Spisesalen  ind  i  „Den  gule  Stue"  (Fig.  3), 
staar  man  pludselig  i  Omgivelser  af  en  anden  Karakter  og  Smag.  Rococ- 
coens  mere  fyldige  Stil  med  dens  rundhaandede  Anvendelse  af  Stuk  og 
følgelig  ret  plastiske  Karakter,  er  veget  for  en  ren  malerisk  Dekoration 
—  fraregnet  en  Roset  i  Loftet  og  et  enkelt  Vægmotiv  ogsaa  her  ud- 
førte i  Stuk.  Hele  det  fra  Fortiden  arvede  monumentale  Tilsnit  lever 
endnu  kun  i  Sokkelen,  men  dennes  Betydning  som  fundamentalt  Led  i 
den  samlede  Dekoration  er  stærkt  forringet;  dens  Felter  og  Ornamenter 
er  ganske  holdt  i  samme  Stil  og  Karakter  som  den  øvrige  Vægs.  Vægfel- 
tcrne  er  okkergule  og,  som  Stuens  Navn  antyder,  er  det  den  Farve,  der 
behersker  Indtrykket.  Felterne  adskilles  af  hvide  Bræmme.  De  mindre 
Dekorationer  og  Ornamenter  er  holdt  graat  i  graat.  I  de  større  Felter  fin- 
des smaa  Figurbilleder  (Sangens  og  Malerkunstens  Muser). 

Det,  der  præger  denne  Stue,  er  da  Anvendelsen  af  et  Princip,  væsens- 
forskelligt fra  det,  der  bærer  de  samtidige  Rococcodekorationer.  Og  dette 
Princip  bestaar  i  Behandlingen  af  Væggene  som  en  samlet  Flade,  hvor 
det  gælder  om  —  ved  blot  maleriske  Midler  —  at  gøre  de  i  sig  selv  kolde 
og  døde  Vægge  varme  og  levende.  Men  dette  Dekorationsprincip  er  igen 
mere  i  Slægt  med  Antikens  end  med  det  1 8de  Aarhundredes. 

At  „den  gule  Stue"  tilhører  en  ny  Dekorationsstil  giver  sig  maaske  nok 
saa  tydeligt  til  Kende  i  selve  Ornamentiken  —  al  Dekorationskunsts  mest 
omskiftelige  Element.  Thi  Kompositionens  store  Linier  kan  holde  sig  fra 
Stilart  til  Stilart  gennem  Aarhundreder;  men  Ornamentet  skifter,  omfor- 
mes, bliver  undertiden  næsten  ukendeligt.  Ja,  det  kan  ske,  at  man  plud- 
selig henter  Ornamenter  fra  en  helt  anden  Stilverden.  Saaledes  netop  her. 
Den  Ornamentik,  der  giver  disse  Vægge  deres  ornamentale  Stempel,  er 


en  symmetrisk,  behersket,  adstadigf  Ornamentik,  Den  følger  nøje  Fla- 
dens Form,  gfaar^til  sin  beskikkede  Grænse,  men  overskrider  den  ikke. 
Den  er  ikke  usymmetrisk,  lunefuld  og  lidt  forfløjen  som  i  Spisesalen  ogf 

i  andre  Rococcodekorationer.  Den 
forholder  sigf  ikke  souverænt  lige- 
gyldig overfor  Fladens  Grænse  og 
Form. 

Disse  Ornamentmotivers  Væsen 
er  Orden  som  de  andres  er  Vilkaar- 
lighed.  De  er  i  bunden  Stil  i  Mod- 
sætning til  fri.  Det  er  klassisk  Stil 
i  Modsætning  til  moderne.  Men  de 
er  lærde,  hvor  de  andre  mere  er  i 
Lægmandsstil.  De  er  mindre  umid- 
delbare, hvor  de  andre  har  noget  af 
de  galante  Festers  sorgløse  Inspira- 
tion over  sig. 

Denne  Stue  griber,  paa  et  saa 
væsentligt  Punkt  som  Ornamenti- 
ken  er  det,  et  Par  Tusinde  Aar  til- 
bage i  Tiden;  dens  Ornamenter  fører 
os  ind  i  den  antike  Smagsverden, 
ligesom  dens  Dekorationsprincip  pe- 
gede sammesteds  hen. 
Det  er  da  en  anden  Tid,  der  lever  i  „den  gule  Stue,^'  fredeligt  Side  om 
Side  med  den  gamle  —  kun  ved  en  Dør  er  de  skilte  fra  hinanden.  Det 
er  en  ny  Tid  med  andre  kunstneriske  Idealer,  bevidste  Idealer  kunde  man 
fristes  til  at  kalde  dem,  fordi  man  med  klar  Erkendelse  opstillede  Anti- 
kens Kunst  som  Rettesnor  og  Forbillede  ogsaa  paa  Dekorationskunstens 
Omraade. 

Helt  ny  var  denne  Tid  ikke  ude  i  Europa.  Allerede  fra  Midten  af  1 8de 
Aarhundrede  var  en  Reaktion  mod  Barok-  og  Rococcostilen  kommen  til 
Orde  i  Kunsten  som  i  Litteraturen.  Grev  de  Caylus'  Rejser  i  Grækenland 
og  Lilleasien,  Winchelmanns  Kunsttheori  og  Lessings  Laokoon  —  i  For- 


Fig.  4.    Fra  , »Erichsens  Palæ**, 

bindelse  med  Udgfravnmgcrne  i  Pompci  og  Herculanum  allerede  fra 
1753,  havde  efterhaanden  omdannet  Smagen  i  antik  Retning.  Med  Fran- 
krig i  Spidsen  rykkede  Nyclassicismen  frem,  tagende  alle  Kunstens  Om- 
raader  i  Besiddelse  og  netop  særlig 
sigtende  paa  at  skabe  en  borgerlig 
Dekorationskunst.  Efter  at  have  prø- 
vet sig  frem  i  en  Snes  Aar,  fandt 
den  sig  foreløbig  tilrette  i  Louis  XVI 
Stilen. 

En  Udløber  af  Nyclassicismen  er 
netop  den  gule  Stue  paa  Dronning- 
gaard.  Med  den  og  Abildgaards  an- 
tikiserende Dekorationer  af  forskel- 
lige københavnske  Bygninger  efter 
Branden  1795  var  den  nye  Smag 
aabenbart  godt  paa  Vej  til  at  slaa 
igennem  herhjemme  omkring  Aar- 
hundredskiftet. 

Imidlertid  havde  i  Frankrig  væ- 
sentlige Sider  af  Revolutionens 
Kunst  fæstnet  sig  i  Percier  og  Fon- 
taines  Samling  af  dekorative  For- 
billeder, udkomne  1 80 1.  Dette  Værk 
var  for  Samtiden  og  Eftertiden  som 
en  Bibel  og  havde  en  betydelig  Andel  i  Udviklingen  af  Empirestilen,  der 
i  Begyndelsen  af  Aarhundredet  breder  sig  ud  over  hele  Europa,  ofte  enkel 
og  nobel,  men  ligesaa  ofte  som  en  udvandet  og  tør  ,,BiedermannstiI". 

Det  er  ret  interessant  i  Danmark  fra  Aarene  1803 — 06  at  finde  en  efter 
danske  Forhold  stor,  sammenhængende  Dekoration.  En  saadan  er  de  for 
en  halv  Snes  Aar  siden  fremdragne  og  restaurerede  Dekorationer  i  det 
af  Harsdorff  opførte  Erichsens  Palæ  (Fig.  4,  5,  6).  Ren  Empirestil  er  dog 
langtfra  alle  disse  Dekorationer,  hverken  i  Helhed  eller  i  Enkeltmotiver. 
Der  er  i  dem  adskilligt,  der  minder  om  Renaissancens  Kunst,  som  i  den 
her  gengivne  Loftsdckoration  (Fig.  6).  Man  har  da  ogsaa  villet  se  Paa- 

Fig.  5.  Fra  .^Erichsens  Pala:** 


virkning:  af  den  særligf  italienske  Dekorations  stil.  Men  i  Væ8:g:en6s  Billed- 
felter, i  Pilaster  og:  Rammeornamenter,  i  Inddeling:en  af  flere  af  Lofterne, 
(Fig:,  5),  finder  man  dog:  en  tydelig  udtalt  direkte  Tilknytning:  netop  til 

den  samtidi8:e  franske  Stil,  der  re- 
præsenteres af  Percier  og  Fontaine, 
Hvad  der  ellers  i  de  første  Aartier 
af  1 9de  Aarhundrede  findes  af  mere 
storstilet  Dekoration,  skal  søg:es  i 
de  monumentale  offentlig:e  af  Stat 
og:  Kommune  opførte  Byg:ning:er. 
Her  hersker  den  høj-officielle  C.  F. 
Hansenske  Stil.  Ham  tilfaldt  de  fle- 
ste af  de  store  By g:g:ef oretag:ender : 
Christiansborg:  Slot,  Frue  Kirke  og: 
Københavns  g:amle  Raadhus.  Deres 
indre  Dekoration  er  i  høj  Grad  præ- 
g:et  af  hans  Smag:  og  han  staar  i 
det  hele  som  vor  Ny-Classicismes 
mest  alsidige  Repræsentant  i  Aar- 
hundredets  Begyndelse.  Aandsbe- 
slægtet  med  ham  var  G.  F.  Hetsch. 

Den  Hansenske  Dekoration  var 
hovedsagelig  af  arkitektonisk  og 
plastisk  Art.  Den  er  for  Væggenes 
Vedkommende  i  de  store  Træk  komponeret  over  en  ren  arkitektonisk 
Inddeling  i  Sokkel,  Vægflade  og  Gesims  med  lodret  Artikulering  ved  Hjælp 
af  Pilastre.  Relieffer  med  Figurfremstillinger  danner  det  toneangivende 
i  de  af  denne  Arkitektur-Dekoration  skabte  Felter.  Den  egentlige  flade- 
fyldende Ornamentik  benyttede  han  i  mindre  Grad,  og  Dekorations- 
maleriet  er  saa  godt  som  ganske  banlyst  fra  hans  Bygninger.  Fra  den 
første  Trediedel  af  1 9de  Aarhundrede  er  det  saaledes  —  fraregnet  Erich- 
sens Palæ  —  kun  Repræsentationsrum,  hvis  Dekorationer  man  har  nogen 
Kendskab  til.  Fra  Tiden  efter  Erichsens  Palæ  findes  der  næppe  nogen 
sammenhængende  monumental  Dekoration  af  danske  Privatboliger.  Med 


Fig.  6.  Fra  »tErichsens  Palæ*'. 


Københavns  Bombardement,  Krigen  med  England,  Statsbankerotten  og 
den  almindelige  Fattigdom  synes  den  private  Byggevirksomhed  i  større 
Stil  at  være  standset.  Bygninger  som  Erichsens  Palæ  og  Peschiers  Gaard 
tænker  ingen  mere  paa  at  opføre. 

Vi  kender  nu  kun  den  almindelige  borgerlige  Stue,  som  den  endnu  fin- 
des i  mangfoldige  Ejendomme  i  Københavns  gamle  Kvarterer,  opførte 
efter  Brande  og  Bombardement  i  Frederik  VI's  Dage.  Det  lave  Panelværk 
fortsættes  op  om  Vinduer  og  Døre.  Kakkelovnens  Plads  markeres  ved 
Pilastre  og  Felterne  mellem  Vinduer  og  Døre  dannes  af  Lærred,  udspændt 
mellem  forgyldte  Listerammer.  Overgangen  til  Gibsloftet  er  en  kraftig 
Runding  og  selve  Loftets  eneste  Prydelse  er  i  Reglen  en  Stukroset.  Det 
hvidmalede  Panel  og  de  ensfarvet  strøgne  Lærredsvægge  dannede  en 
farvesimpel,  men  ofte  hyggelig  og  nobel  Dekoration.  I  Virkeligheden  er 
disse  vore  Oldeforældres  Stuer  en  Simplificering  af  tidligere  Tiders  Rum, 
med  pilaster-  og  rammeinddelte  Vægflader.  Ligningen  er  rigtignok  her 
bragt  paa  sin  allersimpleste  Form  og  denne  er  udtrykt  i  Empirestilen. 
For  saa  vidt  er  de  beslægtede  med  Stilen  i  Agent  Erichsens  Sale,  men 
der  er  et  langt  Spring  imellem  dem. 

Forskellen  ligger  dog  nok  saa  meget  paa  et  andet,  men  meget  væsentligt 
Punkt.  Skønt  ogsaa  Agent  Erichsens  Stuer  tilhørte  det  borgerlige  Privat- 
liv, var  deres  Dekoration  dog  endnu  den  repræsentative,  som  det  nærmest 
foregaaende  Aarhundrede  havde  hyldet  den.  De  noget  yngre,  jævne  og 
borgerlige  københavnske  Stuer  er  derimod  i  deres  Dekoration  langt  mere 
virkelige  Beboelsesrum. 

De  er  i  borgerlig  Stil! 

Baade  Renaissancens,  Barok-  og  Rococcotidens  Vægge  og  Lofter  var 
i  Virkeligheden  i  Stil,  Smag  og  hele  Gennemførelsen  de  samme,  hvad 
enten  man  saa  dem  i  Slotte  og  Palæer,  i  offentlige  Bygninger  eller  i  borger- 
lige Patricierhuse.  Enhver  vclstaaende  Mand,  der  ønskede  at  bo  præsen- 
tabelt, vilde  have  sine  Vægge  og  Lofter  smykkede  paa  samme  Maade 
som  de  højeste  og  allerhøjeste  Herskaber.  Det  var  i  hele  denne  Enevæl- 
dens Periode  —  i  Dekorationskunsten  mere  end  paa  mange  andre  af 
Kunstens  Omraader  —  Fyrsterne,  der  gav  Tonen  an.  Først  og  fremmest 
blev  de  franske  Fyrsteslotte,  som  Versailles  og  Fontainebleau,  bestem- 

mende  ikke  alene  for  Karakteren  og  Stilen  i  den  monumentale  Dekora- 
tion, men  ogsaa  for  Enkelthederne  i  Værelsernes  Udstyrelse.  Og  dette 
gælder  alt  —  ligetil  Bordben  og  Taffelure.  Allerede  fra  første  Færd 
havde  imidlertid  Nyclassicismen  —  som  allerede  omtalt  —  udviklet  sig 
i  Retning  af  det  borgerlige,  og  med  den  egentlige  franske  Empirestil  er 
det  definitivt  forbi  med  de  fyrstelige  Stilarter.  Kun  i  selve  Empire- 
Navnet  ligger  endnu  en  Antydning  af  denne  Stils  Forbindelse  med  et 
Fyrstehof.  Der  er  i  Virkeligheden  i  Empirestilen  selv  et  nøgternt  og  næ- 
sten tarveligt  Element,  Den  lige  Linie,  der  er  Grundlaget  for  Møblernes  Ar- 
kitektur er  ogsaa  den,  der  behersker  Tidens  Væg-  og  Loftsdekorationer. 
Ligesom  der  over  Empirestilens  Møbler  er  noget  konstruktivt  solidt,  no- 
get bekvemt  og  praktisk,  saaledes  er  der  ogsaa  i  den  oftest  ganske  simple, 
lodrette  Inddeling  af  Væggene,  i  den  forsigtige  Brug  af  dekorative  En- 
keltheder noget,  der  undertiden  nærmer  sig  stærkt  til  det  rent  spidsbor- 
gerlige, men  ogsaa  ofte  er  saa  jævnt  hyggeligt.  Det  er  forstaaeligt,  at 
denne  Stil  let  lod  sig  overføre  i  de  mange  Hjem,  at  den  lettere  kunde 
trænge  ind  der,  end  de  tidligere  Stilarter  med  deres  kostbare  og  fordrings- 
fulde Apparat  —  selvom  den  ogsaa  i  private  Hjem,  særlig  i  Begyndelsen, 
kunde  optræde  med  repræsentativ  Fornemhed,  saaledes  som  det  her- 
hjemme er  sket  i  Erichsens  Palæ. 

Og  en  „borgerlig"  Tidsalder  var  jo  netop  begyndt  med  den  store  franske 
Revolution.  Det  borgerlige  Element  var  i  Fremvækst  i  alle  Lande  og 
gør  sig  allerede  i  den  første  Tredjedel  af  Aarhundredet  stærkt  gældende. 
Særlig  fra  og  med  Empirestilen  udvikler  sig  da  overalt  en  borgerlig 
Dekorationskunst,  der  lidt  efter  lidt  løsner  sig  fra  den  mere  fordringsfulde 
repræsentative  Dekorationskunst.  Og  i  Danmark  viser  de  københavnske 
Stuer  fra  Frederik  VI's  Tid  i  al  deres  Simpelhed,  i  hvad  Retning  Ud- 
viklingen gik. 

Forudsætningen  for,  at  en  saadan  borgerlig  Dekorationskunst  kunde 
udvikle  sig,  var  at  Repræsentationsvæggen  omskabtes  til  en  ganske  al- 
mindelig Dagligstuevæg,  at  den  først  og  fremmest  gjordes  mere  praktisk. 

I  de  tidligere  fra  Renaissancen  afledte  Stilarter,  var  ikke  blot  Festsale 
og  Repræsentationsrum  i  Fyrste-  eller  Patricierboliger,  men  ogsaa  de 
mindre  Værelser,  hvor  man  skulde  opholde  sig  til  daglig,  en  konstant 

Størrelse,  som  baade  den  øjeblikkelige  Beboer  ogf  hans  Efterfølgere 
maatte  regne  med.  Arkitekt,  Maler  og  Billedhugger  havde  en  Gang  for 
alle  angivet  Værelsets  Karakter  og  Udsmykning.  Pilastre  inddelte  Væg- 
gene, Felterne  havde  deres  plastiske  eller  maleriske  Dekorationer.  Her 
lod  det  sig  ikke  gøre  at  forandre  noget.  Fandt  man  en  Væg  uheldig, 
en  Vinducspille  smagløs,  ønskede  man  en  Dør  bredere  eller  et  Vindue 
smallere  —  intet  kunde  forandres.  Man  maatte  finde  sig  i  sin  Skæbne 
og  den  eneste  Trøst  var  den,  at  ens  Efterkommere  i  mange  Led  var  lige- 
saa  bundne  af  den  en  Gang  trufne  Anordning. 

Men  man  kunde  ikke  blot  ikke  forandre  noget  uden  at  gribe  forstyr- 
rende ind  i  en  vel  gennemtænkt  og  planlagt  Helhedsdekoration.  I  saaledes 
dekorerede  Rum  maatte  ogsaa  det  Møblement,  der  skulde  være  derinde, 
allerede  fra  første  Færd  være  afpasset  efter  Værelsets  øvrige  Dekoration. 
En  Empiresofa  i  et  Rococcoværelse  vilde  bryde  Helhedsvirkningen  al- 
deles. Og  ikke  nok  dermed.  Der  var  i  Virkeligheden  i  de  fleste  Tilfælde 
kun  Plads  til  netop  saa  og  saa  mange  Konsoller,  saa  mange  Kanapéer, 
Borde  og  Stole,  og  deres  Anbringelse  var  tilmed  paa  Forhaand  givet  af 
Værelsernes  Arkitektur  og  Dekorationer;  man  kunde  ikke  flytte  om 
paa  noget. 

Alt  dette  kunde  endda  være  hvad  det  var.  Men  i  mange  Tilfælde  pas- 
sede Møbler  slet  ikke  eller  kun  daarligt  i  disse  Rum.  I  alt  Fald  ikke 
Møbler  beregnede  paa  at  stilles  opad  Væggene,  hvis  der  da  ikke  netop 
i  selve  Dekorationen  var  beregnet  Plads  til  dem.  Disse  Vægge  var  jo 
egentlig  selvstændige  Kunstværker.  Et  Skab,  anbragt  opad  en  saadan 
Væg  skjulte  maaske  vigtige  Enkeltheder  af  dens  Udsmykning  eller,  hvad 
der  var  værre,  forstyrrede  den  monumentale  Inddeling  i  Felter. 

Selvom  alt  dette  endda  kunde  gaa,  hvor  Talen  var  om  Festsale  og 
Repræsentationslokaler,  egnede  den  repræsentative  Dekorationsstil  sig  kun 
daarligt  for  Dagligrum  og  almindelige  Beboelsesværelser.  De  kræver  en 
mere  neutral  Udstyrelse,  der  i  det  mindste  tillader  Beboerne  til  enhver 
Tid  at  præge  Værelserne  efter  deres  personlige  Ønske.  Den  borgerlige 
private  Stue  kræver  Mulighed  for  Udfoldelsen  af  en  mere  intim,  personlig 
Smag  og  Lejlighed  til  frit  at  kunne  disponere  over  en  Vægflade  til  An- 
bringelse af  Skabe,  Hylder,  Spejle  eller  Billeder.  Det  daglige  Liv  forder 

mere  Elasticitet  i  et  Værelses  Udstyrelse.  Rent  praktisk  set  maa  Rummet 
være  mere  bevægeligt.  Møbler  maa  kunne  flyttes,  deres  Antal  forøges 
eller  forringes  uden  at  fiele  Værelsets  Hygge  og  Harmoni  staar  Fare  for 
at  sættes  paa  Spil.  Væggene  skal  overhovedet  i  dette  Tilfælde  mindre 
være  et  Dekorationsnummer  for  sig,  end  den  Baggrund,  hvorpaa  alt  hvad 
der  ellers  er  i  Stuen:  Billeder,  Møbler  og  Mennesker,  tegner  deres  Silhouet 
og  gør  sig  gældende  saa  selvstændigt  som  muligt.  Men  dette  kræver  igen, 
at  Væggene  opfattes  som  det,  de  er,  arkitektoniske  Flader.  De  kan  have 
en  ensformig  Bemaling  som  i  mange  af  vore  danske  Empirehjem.  De  kan 
dog  ogsaa  godt  have  en  ornamental  Dekoration,  der  blot  følger  Fladen, 
ikke  ophæver  den.  Eller  for  Nemheds  Skyld;  man  kan  dekorere  en  Væg 
med  Papirtapeter,  ganske  simpelt  lodret  afstribede,  som  netop  Empiretiden 
gjorde  det.  Baade  Møbler  og  Billeder  kan  virke  vidunderlig  roligt  og 
smukt  paa  en  saadan  Baggrund.  — 


Selvom  Danmark  ikke  har  bevaret  særlig  mange  større  Dekorations- 
arbejder fra  første  Trediedel  af  det  1 9de  Aarhundrede,  hverken  paa  den 
repræsentative  eller  private  Kunsts  Omraade,  er  det  dog  netop  saa  meget, 
at  det  antyder,  hvorledes  ogsaa  herhjemme  i  Frederik  VFs  Tid  en  mere 
borgerlig  og  intim  Dekorationsstil  har  begyndt  at  arbejde  sig  frem  ved 
Siden  af  den  officielle  Repræsentationsstil. 

Paa  dette  Standpunkt  stod  Dekorationskunsten,  da  G.  C.  Hilker  i 
solerne  traadte  frem  for  at  sætte  sit  Indskud  ind  i  den. 

ILKERS  Liv  er  det  nu  kun  mulfgt  at  skildre  i  dets  Hovedtræk. 
Der  er  kun  bevaret  faa  faktiske  Oplysninger  om  hans  Lev- 
ned. Og  hvor  interessant  det  end  kunde  være  gennem  per- 
sonlige Udtalelser  om  og  af  ham  —  i  Breve  f.  Eks.  —  at 
kunne  følge  hans  Udvikling  som  Kunstner  og  Menneske 


eller  se  ham  færdes  imellem  Samtidens  Kunstnere  og  dens  offentlige 
fremragende  Personligheder,  maa  man  give  Afkald  derpaa. 

Hilkers  Liv  var  ikke  rigt  paa  store  og  dramatiske  ydre  Oplevelser.  Jævnt 
og  roligt  gled  Aarene  hen.  Det  var  et  Arbejdsliv  fra  først  til  sidst. 

Og  det  blivende  i  hans  Livsgerning  er  først  og  fremmest  hans  Kunst. 
Den  bedste  Kilde  til  Forstaaelse  af  den  og  dens  Betydning  er  hans  kunst- 
neriske Arbejder  —  vel  at  mærke  i  det  Omfang  og  i  den  Skikkelse,  hvori 
de  endnu  kendes.  Thi  mange  af  hans  Værker  er  desværre  nu  forsvundne. 
Dette  gælder  særlig  de  ikke  mindst  interessante,  nemlig  hans  Dekoratio- 
ner af  borgerlige  Patricierhuse.  Og  meget  af  det  bevarede  kendes  nu  kun 
i  restaureret  Tilstand  uden  den  helt  oprindelige  Friskhed  og  de  helt  ori- 
ginale Farver.  Dette  er  saaledes  Tilfældet  med  Hilkers  Hovedværk:  Uni- 
versitetsvestibulen.  For  en  meget  stor  Del  er  man  da  henvist  til  de  Udkast 
til  Dekorationer,  der  er  opbevarede  i  saa  stor  Mængde  paa  Kunstakade- 
miets Bibliothek  og  i  enkelte  Privatsamlinger.  Men  det  er  en  Selvfølge, 
at  hvor  egentlige  Dekorationer  er  forsvundne,  ved  man  aldrig  med  Vis- 
hed, om  det  Udkast  man  staar  overfor,  nu  ogsaa  er  det  sidste  og  endelige. 
Og  desuden  er  der  al  Sandsynlighed  for,  at  det  enkelte  Værk  paa  Vejen 
fra  Udkastet  til  dets  endelige  Skikkelse  paa  virkelige  Vægge  og  Lofter  i 
mange  Tilfælde  kan  være  undergaaet  Ændringer,  der  maaske  i  væsentlig 
Grad  har  forandret  Dekorationens  Karakter. 

Af  mangfe  Grunde  er  det  vanskeligt  at  faa  et  selvstændigt,  rigt  og  le- 
vende Billede  af  Hilfcers  Kunstnervirksomhed.  Men  det  vil  dog  forhaa- 
bentligt  være  muligt  at  give  et  sandt  og  rigtigt  Indtryk  af  Hovedtrækkene 
i  hans  Kunst,  saadan  som  den  udfoldede  sig  baade  i  Repræsentationsrum 
og  i  Privatboliger. 


Georg  Christian  Hilfcer  tilhører  det  Slægtled  af  danske  Malere,  der  — 
opdragne  af  Eckersberg  og  senere  vejledede  af  Høyen  —  var  med  til  at  skabe 
vor  snart  klassiske  nationale  Malerkunst. 

Hilker  blev  født  den  5.  Juni  1807  i  København,  hvor  Faderen  var  Skibs- 
fører. Allerede  kort  efter  Sønnens  Fødsel  opgav  Faderen  imidlertid  sin 
Sfcibsførervirksomhed  og  købte  en  lille  Landejendom  i  Helsinge  i  Nord- 
sjælland. Heroppe  tilbragte  Hilker  sin  Barndomstid.  Da  Faderen  døde 
kort  efter  hans  Konfirmation,  og  Moderen  sad  tilbage  i  trange  Kaar, 
maatte  han  selv  ud  i  Verden  og  vælge  sig  en  Livsstilling.  Han  valgte 
Malerhaandværket,  og  at  han  der  fulgte  et  rigtigt  Instinkt,  kom  hans 
senere  Liv  i  fuldt  Maal  til  at  vise.  Allerede  tidligt  var  han  imidlertid  klar 
over,  at  det  han  egentlig  vilde,  var  noget  mere  end  at  blive  en  almindelig 
Haandværksmester.  Samtidig  med  at  han  gik  i  Lære,  begyndte  han  endnu 
ganske  ung  at  gaa  paa  Kunstakademiet.  1826  blev  han  Svend  og  fik  kort 
efter  Arbejde  hos  Malermester  Kongslev,  for  hvem  han  bl.  a.  udførte  De- 
korationer i  Sorø  og  paa  Bregentved.  Imidlertid  var  han  stadig  gaaet  frem 
paa  Kunstakademiet  og  blev  i  Januar  1 831  i  en  Alder  af  24  Aar  Elev 
paa  Modelskolen. 

Det  han  paa  dette  Tidspunkt  stræbte  efter  var  imidlertid  at  blive  Land- 
skabsmaler. Det  kunde  se  ud  som  om  han  —  ligesom  den  noget  ældre 
Freund  —  havde  sat  sig  som  Maal  at  arbejde  sig  ud  af  Håndværket  og  ind 
i  Kunsten.  Han  naaede  paa  sin  Vis  dette  Maal,  om  end  maaske  paa  en 
noget  anden  Maade,  end  han  selv  dengang  havde  tænkt  sig  det.  Thi  i 
Øjeblikket  syntes  hans  Ævner  for  Landskabsmaleriet  at  give  ham  lovende 
Udsigter.  J832  fik  han  Accessit  for  et  Arbejde  i  dette  Fag.  Ogsaa  de  to 

Sølvmedailler  1833  og  1835  for  Modelstudier  viser,  at  han  med  Held  søgte 
at  uddanne  sine  kunstneriske  Ævner. 

Dengang  havde  Hilkcr  imidlertid  allerede  mødt  sin  Skæbne.  Trods  den 
lille  Triumf,  han  havde  fejret  som  Landskabsmaler,  gik  det  nemlig  op 
for  ham,  at  det  ikke  var  der,  hans  særlige  Ævner  laa,  men  paa  et  helt 
andet  Omraade  indenfor  Malerkunstens  store  Rige. 

Skæbnen  mødte  ham  i  Skikkelse  af  Billedhuggeren  Herman  Ernst  Freund. 

Freund  var  1828  kommen  tilbage  fra  sit  mangeaarige  Ophold  i  Rom, 
og  1830  begyndte  han  i  Materialgaarden  i  Frederiksholms  Kanal  at  ind- 
rette og  udsmykke  sin  berømte  Bolig. 

Han  havde  i  Italien  tilegnet  sig  et  nøje  Kendskab  til  den  antike 
Kunst,  ikke  blot  saaledes,  at  han  forstod  dens  store  Værker  og  var  for- 
trolig med  dem  i  en  sjælden  Grad;  men  mere  end  maaske  nogen  anden 
samtidig  dansk  Kunstner  —  Thorvaldsen  ikke  undtagen  —  havde  han 
levet  sig  ind  i  alle  dens  Ytringsformer.  Møbler,  Husgeraad,  alle  de  smaa 
Ting,  der  hørte  med  til  det  daglige  Liv  og  smykkede  en  antik  Bolig,  havde 
han  studeret  som  Arkæolog  og  optaget  i  sig  som  Kunstner.  Pompei  var 
for  ham  en  Helligdom;  og  den  ydre  Ramme  om  Oldtidens  Liv,  som  Kun- 
sten havde  dannet  i  det  mindste  som  i  det  største,  var  og  blev  hele 
hans  Liv  igennem  et  Forbillede,  som  han  efter  Ævne  søgte  at  efterligne. 

Men  han  levede  i  en  Tid,  hvor  Maskinerne  allerede  stærkt  havde  be- 
gyndt at  gribe  ind  i  Haandværkets  Omraade,  hvor  den  Plads,  der  levne- 
des Kunsten  i  det  daglige  Livs  Omgivelser,  stadig  snævredes  ind.  Det  er 
hans  Storhed,  at  han  vilde  dæmme  op  for  den  Aandsforladthed  og  per- 
manente Grimhed,  som  allerede  i  hans  Tid  begyndte  at  flade  alting  ud, 
som  lod  Mennesker  leve  deres  Liv,  fra  Vuggen  til  Graven,  fra  Morgen 
til  Aften,  i  Værelser  og  mellem  Møbler,  der  kun  i  ringe  Grad  var  præget 
af  Skønhed  i  Linier,  Former  og  Farver.  Han  forstod,  at  det  var  de  mange 
tilsyneladende  ubetydelige  Ting,  de,  der  kom  for  alles  Øjne  og  i  alles  Haand, 
det  gjaldt  om  at  give  et  Præg  af  Skønhed.  Derfor  tegnede  han  Milepæle 
og  derfor  arbejdede  han  ogsaa  paa  at  gøre  vore  Mønter  smukke. 

Den  Bolig,  han  nu  stod  i  Begreb  med  at  indrette,  kaldte  han  karakte- 
ristisk nok  „Erindring  fra  et  bedre  Sted".  Han  vilde,  at  den  skulde  være 
et  Udtryk  for  den  Skønhedsaand,  han  for  sit  Vedkommende  havde  fundet 

mest  almengyldigt  udtalt  i  den  antikke  K«nst.  Det  var  ikke  blot,  fordi 
han  selv  vilde  bo  i  skønne  Omgivelser,  men  han  vilde  ogsaa  at  hans 
Bolig  skulde  være  en  Protest  og  et  Eksempel.  En  Protest  mod  Samtidens 
ofte  smagløse  Indendørskunst  og  et  Eksempel  til  Efterfølgelse  for  alle,  der 
maatte  ønske  i  deres  daglige  Omgivelser  at  have  noget  smukt  for  Øjet. 
Det  laa  ham  alvorligt  paa  Sinde,  at  alt  skulde  være  saa  gennemført  som 
muligt.  Derfor  forhastede  han  sig  ikke.  Alt  maatte  komme  efter  Tid  og 
Lejlighed.  Det  hele  Bohave  blev  til,  Stykke  efter  Stykke.  I  lang  Tid  havde 
han  kun  een  Stol.  Men  det  brød  han  sig  ikke  om.  Hellere  det  end  „flove, 
smagsløse  Møbler,  jeg  ikke  gider  se  paa",  skriver  han  selv. 

Længe  inden  han  fik  Midlerne  til  at  indrette  sin  Bolig,  havde  han  tænkt 
overMaaden,  hvorpaahans  Idéer  skulde  gennemføres.  Da  udkom  i  1828-29 
de  første  Hæfter  af  Zahn's  Værk  om  Pompei,  og  hans  Idéer  fæstnede 
sig  fra  da  af  tydeligere.  Mere  og  mere  gik  det  op  for  ham,  at  her  var 
de  Forbilleder,  han  vilde  følge.  Med  stor  Iver  tog  han  da  fat  paa  den  ma- 
leriske Dekoration  af  sine  Stuer  og  Atelierrum.  „Jeg  retter  mig  saa  meget 
som  muligt  efter  de  pompcianske  Dekorationer,  det  tjener  mig  til  Stu- 
dering og  holder  Erindringen  om  det  Skønne  vaagen  og  levende".  Saaledes 
skrev  han  i  et  Brev  fra  disse  Aar.  Ganske  bevidst  vilde  han  gøre  Mate- 
rialgaarden  til  et  pompeiansk  Hus.  Helt  ny  var  en  saadan  Tanke  ikke, 
end  ikke  her  i  Danmark.  Det  er  allerede  tidligere  omtalt,  hvorledes  Abild- 
gaard i  sin  Tid  havde  været  Mester  for  adskillige  Dekorationer  i  en  Art 
pompeiansk  Stil,  og  i  Frankrig  havde  saadanne  været  ret  almindelige  i 
Aarhundredets  Begyndelse.  Men  det  synes  dog,  som  Freund  havde  faaet 
Idéen  ganske  selvstændig,  ligesom  hans  Gennemførelse  af  den  overhove- 
det var  ny.  Dette  nye  bestod  i  en  mere  korrekt  Efterligning  af  de  pom- 
peianske  Vægge.  De  nærmede  sig  i  Virkeligheden  meget  stærkt  den 
rene  Kopi. 

Hele  den  Dekorationsmaade,  Freund  her  havde  valgt,  krævede  imid- 
lertid sagkyndig  Hjælp,  og  ikke  alene  det,  men  han  maatte  egentlig  selv 
opdrage  sine  Hjælpere.  Han  henvendte  sig  da  til  den  tidligere  omtalte 
Malermester  Kongslev,  der  dengang  tillige  var  Lærer  i  Dekoration  ved 
Kunstakademiet  og  bad  ham  anbefale  en  flink  Svend. 

Kongslev  anbefalede  Hilker,  og  dermed  indlededes  en  Forbindelse  mel- 

lem  disse  to  Mænd,  der  for  den  yng'ste  af  dem  blev  af  den  mest  bestem- 
mende Betydning. 

I  Forening:  begyndte  de  saa,  kun  med  en  enkelt  Hjælper,  at  gennemføre 
Freunds  Tanke.  Ivrigt  tog  de  fat,  og  først  naar  Mørket  faldt  paa,  lod  de 
Kost  og  Pensel  hvile.  Der  var  den  festligste  Arbejdsstemning  fios  dem 
begge.  Freund,  der  allerede  dengang  var  Professor  ved  Kunstakademiet, 
fijalp  selv  med  som  „trolig  Svend",  slog  af  med  Snoren  og  skal  have 
været  meget  flink  ved  Inddelingen  af  Lofterne.  Enkelte  Konturer,  f.  Eks. 
af  Vaserne,  tegnede  Freund  selv,  ligesom  de  Billeder  eller  Blomster,  der 
skulde  smykke  Væggene.  Til  de  større  Billedkompositioner,  som  i  Salens 
Vægfelter,  maatte  man  hidkalde  fremmed  Hjælp,  og  Eddelien  og  Con- 
stantin  Hansen  har  her  bistaaet  Freund. 

Freund  vilde  omskabe  sine  Værelser  ved  Frederiksholms  Kanal  til  Rum, 
som  Pompeianerne  har  efterladt  os  dem.  Men  det  var  af  gode  Grunde 
ikke  saa  let.  Med  Lofter  og  Gulve  gik  det  nogenlunde.  Derimod  voldte 
Højdeforholdene  store  Vanskeligheder.  I  et  pompeiansk  Hus  var  der  of- 
test højt  til  Loftet.  I  Materialgaarden  var  der  snarere  lavt.  Dertil  kom,  at 
Væggenes  Sokkel  var  et  Træpanel.  Hvis  ikke  den  egentlige  Vægflade 
skulde  blive  altfor  smal  og  stribeagtig,  maatte  man,  som  Freund  ogsaa 
gjorde  det,  forsage  Friser,  som  uanvendelige  i  denne  Sammenhæng.  Men 
alligevel  kunde  det  være  vanskeligt  nok  at  frembringe  de  rette  „pompei- 
anske"  Forudsætninger,  da  Værelserne  ingenlunde  var  smaa,  og  den  ringe 
Højde  i  Forhold  til  den  store  tunge  Loftsflade  saaledes  gjorde  sig  lovlig 
stærkt  gældende.  Og  i  en  saare  vigtig  Henseende  var  Forskellen  mellem 
Forbillede  og  Efterligning  meget  stor,  nemlig  i  Farvetekniken  og  Farve- 
tonen. Paa  de  egentlige  Vægflader  var  det  ikke  Frcscotekniken,  man  an- 
vendte. De  overspændtes  derimod  med  Lærred,  hvorpaa  Dekorationerne 
maledes  med  Olie.  Væggene  fik  derved  et  blankt  Skær,  vidt  forskelligt 
fra  de  pompeianske  Vægges  matte  Farvevirkning. 

I  sin  Biografi  af  Faderen  har  Victor  Freund  givet  en  smuk  og  varmfølt 
Skildring  af  sit  Barndomshjem,  som  det  tog  sig  ud,  da  det  endelig  1835 
stod  fuldstændig  færdigt.  Først  kom  man  ind  i  en  hyggelig  lille  Gaard 
med  unge  Ahorntræer,  og  med  Myrther,  Oleander,  Roser  og  Geranier  op 
ad  den  afsluttende  Mur,  hvor  Vandposten  paa  antik  Vis  sprudede  Vand 

«d  af  et  Delfinhoved  af  Bronce.  Derfra  traadte  man  ind  i  den  egentlige 
Bolig.  Først  i  et  lille  Kabinet  ,,den  grønne  Stue'*,  derpaa  i  Sovekamret, 
Dagligstuen  og  Salen.  Overalt  mødte  Øjet  de  enkle  og  kraftige  grønne, 
røde  og  gule  Farver  paa  Væggene,  medens  Lofterne  havde  lettere  Farver 
(Fig.  7).  Overalt  hvor  det  havde  været  muligt,  var  der  søgt  en  nær  Tilknyt- 
ning til  pompeianske  Forbilleder.  Et  Sted  var  Loftet  fra  Diomedes  Villa,  et 
andet  Sted  var  Vægmotivet  fra  Danserindens  Hus.  Og  i  et  af  Værelserne 
havde  Isistemplets  Mosaifcgulv  maattet  finde  sig  i  at  blive  malet  paa 
ganske  almindelige  Gulvbrædder.  I  Vægfelterne  og  paa  Soklerne  fandtes 
Mængder  af  smaa  fornøjelige  Figurkompositioner,  de  fleste  tagne  fra  an- 
tike  Forbilleder,  Amor  ridende  paa  Delfinen,  Baccantinder  paa  Panthere, 
Perseus  og  Andromeda,  Amoriner,  Genier,  Centaurer  —  en  god  Del  af 
Antikens  brogede  Mytheverden  var  tryllet  frem  paa  disse  Vægge. 

Møbler  og  alle  Genstande  var  afpassede  efter  den  ydre  Dekorations- 
ramme.  Alt  ligefra  Klaveret  til  Ildtangen  var  gennemført  i  den  af  Antiken 
prægede  Aand,  som  Freund  levede  i.  Ejendommeligt  og  smukt  var  sikkert 
dette  Hjem,  en  værdig  Bolig  for  et  saa  ædelt  Menneske  og  en  saa  idealt 
stræbende  Kuntsner  som  Freund  var  det. 

Men  for  et  Nutidsmenneske  maaske  for  meget  af  et  Museum.  I  Virke- 
ligheden var  disse  Værelser  med  deres  antikiserende  Dekorationer,  der 
i  meget  nærmede  sig  den  rene  Kopi,  noget  af  en  Attrappe.  Og  naar  vi 
betragter  det  eneste  af  denne  Bolig,  der  endnu  findes,  nemlig  et  Væg- 
fragment fra  „Salen",  nu  paa  Kunstindustrimusæet,  har  man  lidt  Vanske- 
lighed ved  at  tro  om  sig  selv,  at  man  vilde  finde  sig  rigtig  vel  til  Mode 
indenfor  en  saa  fremmedartet  Dekoration  —  i  det  mindste  til  daglig  (Fig.  8). 
At  Dekorationerne  er  malede  paa  udspændt  Lærred  giver  dem  et  usolidt, 
kulisseagtigt  Præg,  der  støder  vor  trationelle  Sans.  Vi  vilde  ogsaa  have 
fundet  disse  „Mosaikgulve'*  smagløse.  Oliekopier  paa  Papir  af  pompeianske 
Vægbilleder  anser  vor  Tid  heller  ikke  for  stemmende  med  god  Smag,  selv- 
om de,  hvad  ingenlunde  altid  var  Tilfældet,  havde  været  gode  Kopier. 

Ogsaa  af  Freunds  Samtidige  har  der  sikkert  været  adskillige,  der  ufor- 
staaende  har  rystet  paa  Hovedet  og  i  al  Fald  undret  sig  stærkt  over  dette 
moderne  Pompei  midt  i  København.  Det  var  et  almindeligt  Samtaleæmne 
i  Byen  og  man  valfartede  bogstavelig  talt  til  Frederiksholms  Kanal  for 

at  se  dette  Verdens  8de  Underværk,  der  rejste  sigf  her  i  en  mærkelig  frem- 
medartet Farvepragt. 

Ligesom  Freund  ved  sin  rige,  begejstrede  Personlighed  paavirkede  sine 
Omgangsfæller  paa  mangfoldige  Maader,  er  der  heller  ikke  Tvivl  om, 


Fig.  7.  Udkast  til  Loft  i  Freunds  „j^rønne  Stue", 


at  han  gennem  sin  ejendommelige  Bolig  har  indvirket  ikke  saa  ganske 
lidt  paa  sin  Samtid.  Den  var  —  trods  alt,  hvad  vi  med  vore  Fordringer 
til  en  Privatbolig  kan  indvende  —  virkelig  bleven  baade  en  Protest  og  et 
Eksempel.  Den  prædikede  sit  eget  Skønhedens  Evangelium  i  en  spidsbor- 
gerlig Tid.  Selvom  man  kan  tvistes  om,  hvor  praktisk  anvendelige  disse 
Dekorationer  var  i  et  moderne  borgerligt  Hjem,  saa  var  det  i  hvert  Til- 
fælde en  festlig  Bolig,  den  festligste  og  fineste  maaske  i  Datidens  Køben- 

havn.  Saa  uendeligf  lidt  dagligdags.  Tankerne  kunde  føres  langt  bort  inden- 
for disse  Vægge  og  ved  Synet  af  disse  Møbler.  Der  var  Poesi  og  Historie 
over  Freunds  Stuer.  Der  maa  over  dem  have  være  noget  af  den  Stemning, 
der  er  i  al  god  Kunst,  og  som  kan  flytte  Bjerge.  Denne  Stemning  var  det, 
der  protesterede  mod  Tidens  „Bi^dermannstil'*  og  gav  de  for  Kunsten 
opvakte  noget  af  et  Forbillede.  Man  kan  sikkert  gaa  ud  fra,  at  naar  i  de 
følgende  Aartier  saa  mange  Patricierfamilier  ønskede  deres  Boliger  kunst- 
nerisk smykkede,  er  det  for  en  Del,  fordi  Freund  havde  vist,  at  ogsaa  vor 
daglige  Tilværelse  burde  tage  Kunsten  i  sin  Tjeneste,  og  at  dette  virkelig 
var  muligt.  Han  viste  det  i  en  Tid,  der  nok  kunde  trænge  til  en  saadan 
Paamindelse.  Men  han  viste  ogsaa  dem,  hos  hvem  der  var  opstaaet  Krav 
om  et  af  Kunsten  præget  Hjem,  ved  hvilket  Middel  det  kunde  opnaas; 
Midlet  var  en  udstrakt  Anvendelse  af  Farver,  Malerkunsten. 

Allerede  tidlig,  under  sit  Ophold  i  Italien,  havde  Freund  indset,  hvilken 
Rolle  Polykromien  spillede  i  Oldtidens  Arkitektur,  hvilken  Virkning  man 
kunde  frembringe  ved  Hjælp  af  Farver,  ikke  mindst  i  lukkede  Rum.  Pom- 
pei  havde  her  været  ham  en  Læremester.  Hans  Bolig  i  København  blev 
i  en  farvefattig  Tid  en  veltalende  Agitation  for  en  rigere  og  mere  bevidst 
Anvendelse  af  Farven  som  Dekorationsmiddel.  „Dansk  Kunstblad*'  an- 
befaler varmt  „denne  Gren  af  Kunsten  til  Publikums  Opmærksomhed'' 
og  ønsker  „at  den  ogsaa  i  vort  Fædreland  maa  bidrage  til  at  forskønne  og 
forædle  det  daglige  Livs  Omgivelser".  Den  begyndte  ogsaa  saa  smaat  at 
trænge  ind  i  borgerlige  Huse.  Den  officielle  Repræsentationsstil  beherske- 
des som  allerede  omtalt,  dengang  næsten  udelukkende  af  den  Hansenskc 
Skole,  der  saa  godt  som  ganske  manglede  Sans  for  Farvens  dekorative 
Virkning.  Ogsaa  paa  dette  Punkt  har  Freunds  Bolig  næppe  været  uden 
Betydning,  og  en  Triumf  har  det  været  for  ham,  at  man  udførte  et  Ge- 
mak i  selve  Kristiansborg  Slot  i  denne  pompeianske  Stil.  Ogsaa  Prins 
Christian  Frederik  lod  i  sit  Palæ  et  Værelse  dekorere  paa  denne  Maade. 
Men  navnlig  har  Freunds  Bolig  banet  Vej  for  en  saa  gennemført  poly- 
krom  Dekoration  som  København  senere  fik  den  i  Thorvaldsens  Mu- 
seum, bygget  af  Freunds  gode  Ven  M.  G.  Bindesboll. 

Overordentlig  stor  Betydning  har  denne  Bolig  haft  for  Hilker,  og  gen- 
nem ham  for  dansk  Dekorationsmaleri.  Han  færdedes  her  daglig,  Aar 

Igennem,  sammen  med  Freund,  ogf  Freunds  Iver  ogf  Begejstring  har  ikke 
kunnet  undlade  at  paavirke  en  Mand  som  Hilker  med  en  saa  udpræget 
Sans  for  Farvernes  Harmoni  og  en  saa  sikker  Forstaaelse  af  Formen.  Det 
er  i  etf^vert  Tilfælde  gi- 
vet, at  de  Tanker,  Hilker 
maatte  liave  haft  om  at 
hellige  sig  Landskabsfa- 
get,  har  han  efterhaanden 
opgivet.  Kunde  han  end 
stadig  senere  male  smaa, 
i  Farven  fint  opfattede 
Landskabsbilleder,  —  sit 
Valg  for  Livet  traf  han  i 
disse  Aar,  og  han  blev  klar 
over,  at  Dekorationsmale- 
riet  var  hans  egentlige 
Element.  For  en  kunst- 
nerisk Livsanskuelse  som 
Freunds,  baseret  paa  Kun- 
stens nøje  og  uopløselige 
Forhold  til  Livet,  selv 
det  intimeste  daglige  Liv, 
maatte  netop  Dekora- 
tionsmaleriet  være  en  af 
de  betydningsfuldeste  og 
nobleste  af  alle  kunstneriske  Virksomheder.  Hvilke  Opgaver  maatte  der 
ikke  i  Virkeligheden  ligge  for  en  baade  haandværksmæssig  og  kunstnerisk 
uddannet  Mand  som  Hilker,  der  ovenikøbet  havde  Livet  for  sig.  Det  er 
sandsynligt,  at  saadannc  Betragtninger  fra  Freunds  Side  kan  være  gjort 
gældende  overfor  Hilker.  Maaaskc  er  de  ogsaa  opstaaede  ganske  selvstæn- 
dig hos  ham.  Det  er  i  alle  Tilfælde  forstaaeligt,  om  Hilkers  Kunstopfattelse 
under  Samarbejdet  og  Samlivet  med  Freund  maatte  blive  præget  for  hele 
Livet.  Hvor  stærk  Paavirkningen  har  været,  viser  da  ogsaa  den  Omstæn- 
dighed, at  Hilker  egentlig  aldrig  nogensinde  senere  kom  ud  over  den  af  An- 

Fig.  8.  Vxg  fra  Freunds  Bolig. 
Kunstindustrimustcet. 


tiken  prægfede  Opfattelse  af  Dekorationskunsten,  som  ogfsaa  Freund  næ- 
rede. Ligetil  sin  Alderdom  fulgte  han  trofast  Traditionerne  fra  de  Dage,  da 
han  sammen  med  sin  Lærer  og  Ven  strøg  Væggene  i  Materialgaardcns  Stuer. 

Hvor  stor  eller  hvor  ringe  Andel  Hilker  havde  i  disse  Dekorationer, 
er  det,  som  altid  ved  kunstnerisk  Samarbejde,  vanskeligt  at  faa  Øje  paa. 
Har  Freund  maaske  i  de  fleste  Tilfælde  bestemt  en  Vægs,  et  Lofts,  et 
Værelses  Karakter  i  Hovedtrækkene,  ofte  med  Zahn's  Tegninger  som  Ud- 
gangspunkt, er  der  Mulighed  for,  at  det  er  Hilker,  der  har  lavet  Udkast, 
bestemt  —  eller  i  det  mindste  været  medbestemmende  —  ved  Valg  af 
Farver  og  Enkeltmotiver.  Mænd  som  Const.  Hansen  og  Eddelien  kan 
ogsaa  have  givet  deres  Mening  tilkende.  Kun  eet  kan  bestemtere  fast- 
slaas,  at  Hilker  egenhændig  maa  have  udført  det  meste  af  Dekoratio- 
nerne, fraregnet  de  større  Figurkompositioner. 

Dansk  Kunstblad  1836  lader  dem  „for  største  Delen  være  udførte  af 
Hr.  Hilker,  som  ved  dette  Arbejde  har  indlagt  sig  megen  Ære".  Mest 
Interesse  har  et  ret  flygtigt  Udkast  til  Loftet  i  Freunds  „grønne  Stue"  fra 
1833  eller  34,  „min  første  Komposition",  som  han  kalder  det,  (Fig.  7). 
Mere  end  i  Vægfragmenterne  i  Kunstindustrimusæet,  der  højt  regnet  giver 
hans  Malemaade  og  Formgivning,  kan  man  her  vente  at  finde  Hilker 
selv.  Forsaavidt  man  fra  dette  ganske  løst  og  ængsteligt  skitserede  Udkast 
vil  slutte  noget  om  hans  personlige  Stil  paa  det  Tidspunkt,  er  dette  meget 
vanskeligt.  Alt  hvad  Udkastet  egentlig  lærer  er,  at  han  her  allerede  er 
kommen  ind  paa  en  af  de  ret  faa  Loftstyper  han  anvender  hele  sit  Liv 
igennem,  en  Dekoration,  komponeret  over  Rammemotiver,  let  og  luftig, 
paa  mange  Maader  udmærket  egnet  til  lavloftede  Stuer.  Men  megen  Selv- 
stændighed er  der  ikke  Tale  om.  Denne  Dekoration  er  i  Virkeligheden 
en  ret  tro  Kopi  af  et  af  Lofterne  i  Diomedes  Hus,  som  det  er  fremstillet 
i  Zahn^s  Tegninger.  Det  er  imidlertid  meget  muligt,  at  Motivet  er  bleven 
ham  anbefalet  af  Freund. 

Et  i  Enkeltheder  afklaret  Billede  af  Hilkers  Kunst  og  Stræben  paa  dette 
Tidspunkt  af  hans  Liv  er  det  overhovedet  umuligt  at  danne  sig,  da  det 
eneste  Grundlag  derfor  er  de  nævnte  Rester  af  Dekorationer  i  Freunds 
Bolig  og  Udkastet  til  den  „grønne  Stue"s  Loft.  Naar  der  imidlertid  her 
er  givet  en  saa  fyldig  Skildring  af  denne  Bolig  og  af  Freunds  Ideer  og 

Tanker  om  Dekor ationskunst  i  Almmdeltghed,  er  det  fordi  man  sikkert 
bedst  kan  karakterisere  Hilker  i  denne  Periode  gfennem  Freund.  Han  var 
Freunds  Elev.  Hans  Kunst  var  paa  dette  Standpunkt  snarere  Freunds 
Kunst  end  hans  egfen;  han  synes,  som  en  begavet  og  samvittighedsfuld 
Elev  nærmest  at  have  malet  efter  Anvisning,  uden  —  efter  de  bevarede 
Fragmenter  at  dømme  —  endnu  at  have  udviklet  en  personlig  Stil.  Der 
er  noget  uselvstændigt  og  skolemæssigt  i  Behandlingen  af  alle  Enkeltheder 
i  Freunds  Bolig. 

Og  hans  Tanker  om  Kunst  var  —  som  det  allerede  er  antydet  —  sik- 
kert i  høj  Grad  Freunds  Tanker,  ligesom  disse  ogsaa  stærkt  havde  præget 
HilkersVen,  Maleren  C.  Købke. 

Desværre  eksisterer  der  intet  selvstændigt  Arbejde  fra  Hilkers  Haand 
i  Tiden  fra  1835,  da  Freunds  Bolig  var  færdig,  og  til  hans  store  Uden- 
landsrejse 1838.  Han  udførte  dog  under  Eddeliens  Vejledning  de  tid- 
ligere omtalte  pompeianske  Dekorationer  i  Christiansborg  Slot  og  i  Prins 
Christians  Palæ.  Han  var  overhovedet  bleven  Specialist  i  den  Art  Deko- 
rationer. Men  man  er  ude  af  Stand  til  at  bestemme,  hvor  lidt  eller  hvor 
meget  han  har  udviklet  sig  i  disse  Aar.  Helt  uden  Udbytte  for  ham  har 
de  vel  næppe  været.  Hilker  var  da  i  Slutningen  af  20'erne,  en  Alder,  hvor 
maaske  mere  end  i  nogen  anden  Maal  og  Midler  for  ens  Livsgerning 
klarer  sig  og  antager  fast  Form.  Af  Købkes  Portræt  af  Hilker  (nu  i  Aal- 
borg Museum  —  vistnok  malet  1837)  med  den  energiske  Mund  og  det 
opmærksomme  Blik,  faar  man  da  ogsaa  i  høj  Grad  Indtryk  af  en  Mand, 
der  ved,  hvad  han  vil.  Det  eneste,  der  findes  fra  disse  Aar,  er  Dekora- 
tionerne paa  Freunds  Klaver  (nu  paa  Frederiksborg  Slot)  og  Barnemøbler; 
de  viser  ham  i  en  stadig  og  nøje  Forbindelse  med  Freund  og  hans  Idéer. 
I  Forening  med  denne  udstillede  han  da  ogsaa  1838  et  polykromt  Grav- 
mæle, der  vakte  megen  Opmærksomhed.  Paa  en  Udstilling  i  Kunstfor- 
eningen samme  Aar  havde  han  dekoreret  forskellige  Møbler  (Klædeskab 
af  Friis,  Kakkelovnskærm  af  ham  selv.  Barneseng  af  Bissen).  Alle  Orna- 
menter og  Kompositioner  var  tagne  efter  antike  Motiver.  Figurerne  paa 
Sengen  var  komponerede  af  Bissen,  og  hvormeget  der  i  det  hele  taget 
skyldtes  Hilker  selv,  er  det  vanskeligt  at  afgøre. 

OR  alle  danske  Kunstnere  i  denne  Periode  var  Italien  deres 
Længfslers  Land.  For  en  Mand  som  Hilker  maatte  dette 
være  Tilfældet  i  om  muligt  endnu  højere  Grad,  han,  der 
allerede  i  Freunds  Hus  og  ved  Omgangen  med  ham  havde 
haft  rig  Lejlighed  til  paa  Forhaand  at  leve  sig  ind  i  alle 
Italiens  Herligheder  og  allerede  var  bleven  præget  af  dets  Oldtidskunst. 

Ladet  med  Længsel  kunde  han  endelig  1838  drage  af  Sted  til  det  for- 
jættede Land  sammen  med  sin  Ven,  Maleren  C.  Købke.  Den  17.  August 
havde  de  begge  gjort  Afskedsvisit  hos  Eckersberg,  og  i  den  nærmeste 
Tid  derefter  maa  de  have  forladt  Danmark. 

Rejsen  gik  først  til  Berlin,  og  derfra,  efter  et  kort  Ophold,  videre  til 
Dresden.  Over  Hof  og  Nurnberg  til  Regensburg,  derfra  over  Salzburg- 
Halleni  til  Innsbruck.  Tyskland  blev  de  begge  hurtigt  færdige  med.  Efter 
Hilkers  efterladte  Skitzer  at  dømme,  interesserede  tysk  Kunst  ham  ikke 
synderligt.  Han  har  tegnet  lidt  gotiske  Dekorationsmalerier  f.  Ex.  fra 
Nurnberg;  men  Gotikens  Skønhed  og  Ævne  til  at  kunne  frembringe 
dekorative  Helhedsvirkninger,  der  paa  deres  Vis  kan  staa  Maal  med 
Antikens,  var  overhovedet  dengang  endnu  ikke  rigtig  opdaget.  Og  af 
Hilker  var  det  ikke  at  vente,  at  han,  Freunds  Elev,  paa  Forhaand 
skulde  have  store  Sympathier  for  denne  Kunst.  Det  var  Italien,  der  lok- 
kede. Allerede  midt  i  Oktober  var  de  begge  i  Verona ;  nogle  Dage  senere 
gik  Rejsen  videre  til  Padua  og  omtrent  d.  20.  Okt.  naaede  de  Venedig, 
hvor  de  opholdt  sig  i  ca.  H  Dage  i  Selskab  med  et  Par  tyske  Arkitekter. 
Sammen  med  dem  drog  de  over  Bologna  og  Ravenna  til  Florenz,  hvor 
de  traf  den  første  Landsmand,  nemlig  Landskabsmaler  Jerndorff.  Ogsaa 
Nord-  og  Mellemitalien  har  kun  fængslet  dem  en  kort  Tid.  Det  synes 

ikke  at  have  mtcrcsscret  dem  synderlig  mere  end  Tyskland  havde  gjort 
det,  og  det  er  vel  derfor  næppe  nogen  Tilfældighed,  naar  der  iblandt  Hil- 
kers  efterladte  Skitzer  fra  denne  Rejse  findes  saa  uendelig  lidt  fra  de 
nævnte  italienske  Byer.  Som  for  saamange  af  Datidens  Kunstnere  var 
Rom  det  egentlige  Italien.  „Lykkelig  er  den  Stund,  da  han  Tiberen  kan 
møde",  sang  man  dengang.  Og  Hilker  har  foreløbig  betragtet  Tiberstaden 
som  sin  Rejses  egentlige  Maal. 

I  de  første  Dage  af  December  forlod  da  Vennerne  Florenz  og  drog 
over  Siena  til  Rom,  hvor  de  holdt  deres  Indtog  en  Ugestid  før  Jul. 

De  to  Nyankomne  kom  i  godt  Selskab.  Thorvaldsen  var  ganske  vist 
ikke  mere  i  Italien,  og  Hilker  har  sikkert  følt  dette  som  et  Savn,  som  saa 
mange  andre  gjorde  det.  Men  der  var  mange  af  Datidens  bedste  danske 
Kunstnere,  som  Sonne,  Kiichler,  Marstrand,  Const.  Hansen,  Krohn  og 
Ernst  Meyer.  Og  hurtigt  er  sikkert  de  to  danske  Kunstnere  komne  ind 
i  det  berømte  romerske  Kunstnerliv.  Krohn  var  Købkes  Svoger  og  Const. 
Hansen  har  Hilker  kendt  fra  Freunds  Hjem. 

Saa  begyndte  da  for  Hilker  det  muntre,  men  ikke  for  alle  lige  flittige 
Kunstnerliv  sammen  med  Skandinaverne  og  Tyskerne  rundtom  paa  de 
forskellige  Værtshuse,  man  havde  valgt  til  Samlingssteder  og  hvoraf  Café 
Greco  er  bleven  mest  bekendt.  Men  Hilker  har  hørt  til  dem,  der  vilde  have 
noget  ud  af  sit  Ophold.  Den  „bestemte"  Hilker  kaldtes  han  af  sine  Kam- 
merater, og  der  ligger  deri  en  Antydning  af  en  for  de  andre  noget  forbløf- 
fende Karakterstyrke,  der  utvivlsomt  kom  hans  Udvikling  som  Kunstner 
til  Gode. 

Vi  ved  kun  lidt  om  Hilkers  nærmere  personlige  Forhold  og  Omgangs- 
fæller  under  hans  Romerophold.  En  af  de  samtidige  Kunstnere  dernede 
sluttede  han  sig  imidlertid  særlig  nær  til;  det  var  Constantin  Hansen.  De 
følte  sig  i  høj  Grad  tiltrukne  af  hinanden.  Begge  dyrkede  de  begejstret 
Oldtidens  Kunst  og  netop  paa  dette  Sted,  hvor  man  havde  saameget  af 
denne  Kunst  lyslevende  for  sig,  uden  at  maatte  nøjes  med  Zahns  eller  an- 
dres daarlige  Afbildninger,  maatte  to  beslægtede  Sjæle  som  disse  naturligt 
finde  hinanden.  Der  havde  været  en  Periode,  hvor  Const.  Hansen  havde 
været  stærkt  paavirket  af  Freund  og  i  sin  Kunst  tydeligt  arbejdede  med  den 
antike  Malerkunst  for  Øje.  Man  møder  i  hvert  Fald  hos  Const.  Hansen 

en  Opfattelse  af  Malerkunstens  Opgfaver,  der  i  meg:ct  ligfnedc  Freunds  og 
maaske  for  en  Del  kan  skyldes  ham.  Da  han  J835  rejste  Syd  paa,  om- 
talte han  saaledes  i  et  Brev^  at  han  „foruden  Architekturmaleri  vilde  stu- 
dere alt,  hvad  der  henhører  til  Dekorationsmaleriet".  Og  i  Decbr. 
efter  flere  Aars  Ophold  i  Italien,  skrev  han:  „Jegf  tænker  mig  det  som 
en  Fordel  for  Kunsten,  at  den  bemægtigede  sig  Dekorationsmaleriets  Ge- 
bet igen  og  derved  paa  en  mere  reel  Maade  greb  ind  i  Livet".  Et  andet 
Sted  i  samme  Brev,  skriver  han:  „Jeg  ønskede,  at  der  hjemme  maatte 
være  Brug  for  nogen  Kunstner  paa  anden  Maade  end  ved  at  male  smaa 
Genrestykker  til  Kunstforeningen  eller  ved  at  anlægge  en  Portrætmester- 
fabrik". 

Hvormeget  eller  hvor  lidt  der  nu  i  hele  denne  Betragtning  af  Maler- 
kunstens Opgaver  i  Almindelighed  og  hans  egen  Kunsts  i  Særdeles- 
hed direkte  kan  føres  tilbage  til  Freunds  Paavirkning,  saa  meget  er  sik- 
kert, at  hans  Meninger  om  Kunst  maa  være  faldne  sammen  med  Hilfccrs, 
i  det  mindste  være  gaaede  i  samme  Retning.  Da  Hilker  kom  til  Italien 
havde  hans  ældre  Ven  allerede  igennem  flere  Aar  med  Oldtidens  Kunst 
for  Øje  befæstet  og  udviklet  sine  Anskuelser  og  var  midt  inde  i  en  frugt- 
bar Udvikling.  Det  kunde  tænkes,  at  han  med  sit  større  Kendskab  til 
Fortidens  Kunst  og  sin  stærkt  udviklede  Sans  for  det  monumentale  og 
dekorative  har  kunnet  give  den  nyankomne  Hilker  mangt  et  Vink  og  vej- 
lede ham  ind  i  den  Verden,  han  var  kommen  for  at  lære  at  kende.  Det 
skulde  ikke  vare  længe,  før  der  mellem  de  to  Venner  begyndte  et  Sam- 
arbejde, der  for  dem  begge  blev  til  saamegen  Ære. 

Dette  Samarbejde  gjaldt  en  Udsmykning  af  Vestibulen  i  Mallings  Uni- 
versitetsbygning i  København,  en  Sag,  der  havde  haft  en  meget  urolig 
og  ret  dramatisk  Forhistorie  og  havde  været  godt  paa  Vej  til  ganske  at 
forsumpe.  Allerede  1834  havde  den  uheldige  Maler,  Chr.  Fædder  Høyer, 
paa  Mallings  Opfordring  begyndt  en  malerisk  Udsmykning  af  Vestibulen. 
Heldigvis  blev  hans  Virksomhed  standset,  og  en  Kommission,  hvori 
bl.  a.  Freund  og  Høyen  havde  Sæde,  lagde  en  anden  Plan.  Den  gik  ud 
paa,  at  Dekorationen  af  Vestibulen  nærmest  skulde  indskrænkes  til  de  3 
store  Midtfelter  paa  Væggen.  I  hvert  Felt  skulde  anbringes  3  af  de  9 
Muser.  Hele  Arbejdet  tænkte  Kommissionen  sig  udført  med  Oliefarve  paa 

Udkast  til  Pilasterdekoration  i  Univcrsitctsvcstibuli 


Lærred  —  den  samme  Fremgfangfsmaade,  der  var  anvendt  i  Freunds  eget 
Hus,  Meningen  med  dette  Forslag:  var  aabenbart  at  slippe  saa  let  som 
muligt  over  Vestibulens  Dekoration.  Det  var  ovenikøbet  beregnet,  at  det 
hele  Arbejde  skulde  kunne  gøres  paa  mindre  end  et  halvt  Aar.  Ved  Hjælp 
af  7  unge  Kunstnere,  der  af  ren  Interesse  for  Sagen  havde  tilbudt  at  gøre 
deres  Arbejde  meget  billigt,  gjorde  man  Regning  paa  at  kunne  gennem- 
føre hele  Arbejdet  for  3700  Rdr.  Ogsaa  denne  Plan  blev  —  heldigvis  — 
kuldkastet,  idet  Regeringen  1836  bestemte,  at  Solennitetssalen  skulde  de- 
koreres før  Vestibulen. 

Hele  Sagen  blev  derved  udsat  paa  ubestemt  Tid.  Og  man  hørte  fore- 
løbig intet  om  Vestibulens  Udsmykning.  Universitetets  finansielle  Forhold 
var  bleven  saadanne,  at  den  kostbare  Udsmykning  af  Festsalen  maatte 
lade  vente  lang  Tid  paa  sig. 

Et  Menneske  var  der  dog,  der  stadig  tumlede  med  Ideen  til  Vestibulens 
Udsmykning,  nemlig  Hilker;  selvom  det  ikke  vil  kunne  paavises  bestemt, 
er  der  dog  nogen  Sandsynlighed  for,  at  han  ved  sin  Bortrejse  J838  med- 
bragte Opmaalinger  og  Tegninger  af  Vestibulen,  at  han  altsaa  har  tænkt 
sig  Muligheden  af  at  gøre  Studier  paa  Rejsen  med  Vestibulens  Udsmyk- 
ning som  Maal. 

Det  har  næppe  varet  længe,  før  han  har  begyndt  et  Samarbejde  med 
Const.  Hansen  for  i  Fællesskab  med  denne  at  løse  Opgaven.  Allerede 
fra  „Vinteren  i  Rom  1838-39'*  foreligger  det  første  Udkast  til  Midt- 
væggen  i  Universitets  vestibulen  (Fig.  JO).  Det  skyldes  tilsyneladende 
næsten  ganske  Hilker.  Const.  Hansens  Bidrag  til  Dekorationen  indskræn- 
ker sig  til  Udførelsen  af  de  større  Figurer  i  de  enkelte  Felter,  i  Midter- 
feltet en  Nike  paa  en  Quadriga,  i  Sidefelterne  ubestemmelige  Enkelt- 
figurer. Det  var  samme  Rolle  Const.  Hansen  tidligere  havde  spillet  ved 
Dekorationen  af  Freunds  Bolig. 

Dette  første  Udkast  er  interessant,  forsaavidt  det  allerede  fastslaar  den 
Disposition  over  Hovedvæggens  Dekoration,  der  i  Grundtrækkene  senere 
blev  fastholdt.  I  og  for  sig  var  den  begrundet  i  den  heldige  arkitektoniske 
Inddeling  af  Vægfladen,  som  Arkitekten  havde  skabt.  Men  desuden  an- 
tydede Hilker  her  i  store  Træk  den  Inddeling  af  de  enkelte  Felter,  der 
senere  blev  fulgt.  Allerede  dette  Udkast  har  lagt  særlig  Vægt  paa  de  to 

høje  Pilastre,  om  det  end  giver  dem  en  tung  og  dilettantmæssig  Dekora- 
tion, vidt  forskellig  fra  den  endelige. 

I  det  næste  Udkast,  ogsaa  fra  Vinteren  1838-39,  har  Const.  Hansen 


Fi|{.  10.  Forslc  UJk.isl  Ivl  Univcrsitctsvcstibuicn. 

imidlertid  erobret  alle  de  større  Felter  for  sine  egne  Figurkompositioncr, 
og  fra  da  af  beholdt  han  dem. 

Stadig  har  Hilker  syslet  med  denne  store  og  monumentale  Opgave; 
og  den  har  bestadig  været  i  hans  Tanker,  ogsaa  da  han  9.  Maj  1839  for- 
lod Rom  for  sammen  med  Kobke,  Jerndorff  og  en  Berlinerarkitekt  at 
drage  sydpaa.  Over  Albano,  Genzano,  Velletri,  Terracina  og  St.  Agata 
kom  Rejseselskabet  12.  Maj  til  Neapel,  hvorfra  Hilker  bl.  a.  besøgte  Capri, 

hvis  Natur  optogf  ham  stærkt.  I  September  stødte  Const.  Hansen  til,  men 
medens  han  ogf  Købke  tog;  til  Capri  nogen  Tid,  slog  Hilker  sig  ned  i 
Pompei.  Julen  tilbragte  han  igen  i  Neapel  sammen  med  de  to  andre,  til- 
ligemed Adam  Muller,  Ktichler  og  Digteren  Paludan-Muller.  Midt  under 
Rejser  og  Studier  arbejdede  baade  Hilker  og  Constantin  Hansen  paa  de- 
res Vestibuleudkast.  De  prøvede  sig  frem  i  den  ene  zirlige  Akvarel  efter 
den  anden.  De  eksperimenterede  med  Farverne  og  deres  rette  Fordeling 
indenfor  den  Disposition  af  Væggens  Hovedinddeling,  de  allerede  straks 
var  standset  ved  som  den  eneste  mulige.  Efter  mange  Forsøg  frem  og  til- 
bage havnede  de  endelig  i  en  Fordeling  af  Figurbilleder,  Ornamenter  og 
Farver  som  den  findes  i  Udkastet  af  1840,  fuldført  i  Torre  Annunziata 
(Fig.  n).  Den  nærmere  Udførelse  af  Enkelthederne  lod  de  begge  bero 
indtil  videre,  selvom  Hilker  synes  tidligst  at  have  formet  sine  Ideer  med 
Hensyn  til  Pilasterdekorationen.  Det  var  jo  overhovedet  et  stort  Spørgs- 
maal,  om  disse  Udkast  nogensinde  skulde  blive  til  Virkelighed.  I  alle  Til- 
fælde havde  det  endnu  lange  Udsigter.  Hvorfor  da  forhaste  sig! 

27.  Juli  drog  Hilker  sammen  med  sine  to  Venner  igen  Nord  paa.  Og 
endnu  til  langt  ind  i  næste  Aar  opholdt  han  sig  i  Italien;  men  hverken 
hans  Arbejde  eller  Omgang  i  denne  Periode  vides  der  synderligt  om. 
Det  er  paafaldende  i  Jerichaus  Breve  (udg.  af  Nic.  Bøgh)  aldeles  ikke 
at  finde  ham  omtalt.  Han  har  næppe  haft  meget  at  gøre  med  den  Kres, 
der  nærmest  samlede  sig  om  denne  mærkelige  Personlighed  og  hvortil 
bl.  a.  Læssøe  og  H.  Conradsen  hørte.  Meget  taler  for,  at  Hilkers  Tilbøje- 
lighed til  at  trække  sig  tilbage,  til  at  være  for  sig  selv,  der  i  hans  senere 
Aar  gjorde  sig  saa  stærkt  gældende,  allerede  paa  dette  Tidspunkt  har  faaet 
Tag  i  ham.  Han  hørte  til  de  Mennesker,  hvem  faa,  men  nære  Venner, 
var  nok. 

1 84 1  forlod  han  Italien.  Godt  3  Aar  havde  han  tilbragt  i  dette  Land 
og  de  prægede  ham  for  Livet.  Ikke  fordi  Italien  lærte  ham  noget  i  og 
for  sig  Nyt.  Der  er  ikke  Tale  om  et  Gennembrud,  han  er  ikke  bleven 
en  anden  end  da  han  drog  ud.  Men  det  han  allerede  dengang  var,  det  er 
han  bleven  i  en  endnu  stærkere  Grad.  Det  var  Traditionen  fra  den  Freund- 
ske Periode  han  byggede  videre  paa,  og  ved  Selvsyn  og  flittigt  Studium 
tilegnede  han  sig  det  i  Italiens  Kunst,  han  kunde  bruge.  Skal  man  dømme 

efter  hans  senere  Produktion,  har  Pompei  lært  ham  mest;  mindre  —  ja, 
paafaldende  lidt  —  har  han  interesseret  sig  for  Renaissancens  store  De- 
korationskunst,  Rafaels  Logfgier  dog:  undtas?ne,  oi?  Gotikens  har  han  — 


Fi«.  II.  UJk.ist  til  Un.vcrsiictsvcstibulens  Hn.c6v.Kg.  1840. 


saalidt  som  de  fleste  i  hans  Samtid  —  haft  Øje  for.  Hilker  horer  imidler- 
tid til  de  danske  Kunstnere,  der  har  haft  et  virkeligt  Udbytte  af  deres 
Italiensophold  og  levet  sig  i  den  Grad  ind  i  Landets  Kunst,  at  han  har 
kunnet  tage  en  god  Del  af  den  med  sig  hjem  til  Danmark. 

Paa  Hjemvejen  opholdt  Hilker  sig  nogen  Tid  i  Miinchen,  hvor  der  for 
ham,  der  satte  sig  store  Maal  og  vilde  dygtiggøre  sig  til  monumentale 

Arbejder,  var  meget  at  lære.  Thi  allerede  fra  20'erne  havde  denne  By 
været  et  Hjemsted  for  en  monumental  Frescokonst.  Cornelius  indtogf  paa 
dette  Omraade  en  førende  Stillingf  og  med  og  for  ham  arbejdede  en  stor 
Skare  af  Kunstnere  paa  Udsmykning  al  fresco  af  store  offentlige  Bygnin- 
ger (Glyptoteket).  Stilen  —  særlig  den  rent  dekorative  —  i  disse  store 
Frescodekorationer  gik  nærmest  tilbage  til  italienske  Renaissanceforbille- 
der,  og  Cornelius  selv  havde  af  Rafaels  Fresker  i  Farnesina  og  af  Deko- 
rationerne i  Villa  Madama  modtaget  stærke  Impulser.  I  Munchenerkunst- 
ens  Stræben  efter  det  monumentale  og  efter  at  genskabe  den  store  deko- 
rative Stil,  var  der  sikkert  meget,  der  maatte  tiltale  Hilker,  selvom  denne 
Stil  hvilede  paa  andre  Forudsætninger  end  dem,  han  havde  tilegnet  sig. 
Det  var  imidlertid  særlig  denne  Frescokunsts  Teknik  han  ønskede  at  lære. 
Den  stammede  ned  fra  Renaissancens  og  havde  saaledes  uendelig  gamle 
Traditioner.  Efter  Tiepolos  og  Rafael  Mengs  Død  var  i  sin  Tid  den  gamle 
Teknik  gaaet  af  Brug,  og  i  Rom  kendte  ingen  den.  Da  traf  nogle  tyske 
Kunstnere  i  Rom  en  gammel  Murer,  der  havde  arbejdet  for  Mengs  og 
som  paastod  at  sidde  inde  med  den  gamle  Tradition  paa  Frescoteknikens 
Omraade.  Paa  Grundlag  af  hans  Meddelelser  udviklede  sig  den  daværende 
tyske  Frescoteknik,  som  Munchenerkunsten  anvendte  den.  Denne  Tek- 
nik blev  nu  ogsaa  Hilkers;  det  vides  bestemt,  at  han  anvendte  den  i 
Loftsdekorationerne  i  Thorvaldsens  Museum,  og  antagelig  har  han  an- 
vendt den  ogsaa  i  sine  senere  Frescoarbejder. 

Fra  Miinchen  drog  Hilker  endelig  hjemad  og  i  November  1 84 1  var 
han  Igen  i  København. 

DSKILLIGT  havde  forandret  sigf  i  Danmark  under  Hilkers 
Fraværelse.  Freund  var  død  allerede  1840  ogf  særlig  for 
Hilker  maatte  Savnet  af  ham  være  føleligt.  Paa  mange 
Maader  var  der  imidlertid  kommet  Fart  og  Liv  i  Kunst- 
forholdene i  København  og  af  ganske  særlig  Interesse  for 
Hilker  maatte  det  være,  at  Bindesbøll  netop  i  disse  Aar  var  i  Færd  med 
at  opføre  Thorvaldsens  Musæum  og  i  al  Hemmelighed  omgikkes  med 
Planer  om  en  polykrom  Udsmykning  af  Bygningen.  Stadig  drøftedes  til- 
med Muligheden  for  en  malerisk  Dekoration  af  Universitetsbygningen. 
Betydelige  Opgaver  laa  aabenbart  og  ventede  paa  en  Mand  med  Hilkers 
Ævner  og  Uddannelse.  Der  var  en  Arv  at  hæve  efter  Freund,  og  om- 
end  Bindesbøll  paa  mange  Maader  løftede  denne  Arv,  var  det  dog  i  Hil- 
kers Kunst,  Traditionerne  fra  den  store  Agitator  for  den  antike  Kunsts 
praktiske  Anvendelse  i  Livet  levede  videre,  tydeligst  og  kraftigst. 

Foreløbig  lod  rigtignok  de  mere  monumentale  Opgaver  vente  paa  sig. 
Fra  1841-43  kendes  intet  af  Betydning  fra  Hilkers  Haand.  Han  udstil- 
lede nogle  Studietegninger  fra  Italien.  Imidlertid  synes  han  allerede  i  disse 
Aar,  efter  et  enkelt  Udkast  at  domme,  at  have  begyndt  den  Række  af 
Dekorationer  af  Privatboliger,  der  danner  en  saa  interessant  Side  af  hans 
hele  Produktion. 

Allerede  1842  var  Thorvaldsens  Musæum  blevet  saa  vidt  færdigt,  at 
man  kunde  begynde  at  tænke  paa  dets  maleriske  Dekoration.  Det  var 
Bindesbølls  Mening,  at  de  hvælvede  Lofter  skulde  dekoreres  efter  Moti- 
ver fra  Titus'  Termer,  Hadrians  Villa  og  andre  dengang  kendte  antikke 
Bygninger.  De  skulde  udfores  baade  i  Farve  og  hvid  Stuk.  Ganske  na- 
turligt maatte  det  under  de  daværende  Forhold  være  vanskeligt  at  faa 
duelige  Mænd  til  et  saadant  Arbejde  og  Hilker  maatte  her  kunne  yde 

god  Hjælp.  I  Sommeren  J843  malede  han  da  og:saa  det  første  Loft  i  Mu- 
sæet.  Værelse  Nr.  XXXII  (i  2.  Etagfe  med  Haandtegnmgferne)  (Fig,  \2) 
og  næste  Sommer  Loftet  i  Nr,  XXXIII  (i  samme  Etagfe,  Værelset  med 
Thorvaldsens  Skfzzer.  Midterbilledet:  Kamp  mellem  Lapither  ogf  Cen- 


Fig.  12.  Loft  i  Værelse  XXXII  i  Thorvaldsens  Museum, 


taurer  blev  først  malet  1846)  (Ffgf.  i  3).  Motiverne  til  begfge  Arbejder  er 
tagne  fra  Titus'  Bade.  (Mezzi:  Terme  di  Tito,  1770,  T.  58,  57.)  Beggfe 
disse  Dekorationer  holde  sigf,  hvad  Tegning:en  angaar,  meget  nøje  til  Ori- 
ginalerne. De  er  i  den  ovenad  fantatiske  Stil,  der  netop  i  saa  høj  Grad 
præger  Titusthermerne,  en  rig  og  kaad  Stil,  der  ganske  spotter  alle  rea- 
listiske Betragtninger  over  Op  og  Ned,  Flade  og  Dybde,  Motiv  og  Virke- 
lighed —  en  Dekorationsstil,  i  sig  selv  saa  luftig  og  barok,  at  den  virkelig 

kan  føre  En  ud,  hvor  Fantasien  lader  enhver  Tanke  om  Virkeligheden 
langt  bag  sig.  Men  denne  Stil  kræver,  anvendt  i  vore  Dage,  en  let  Haand, 
en  sikker  Smag,  øvet  ved  Studier  i  samme  Stilart.  Imidlertid  maa  det  siges, 
at  Hilker  har  haft  baade  det  rette  Øje  og  den  rette  Haand;  ogsaa  derfor 


Fijj.  13.  Loft  i  V.crcisc  XXXIII  i  Thorvaldsens  Museum. 


er  det,  trods  det  for  os  fremmedartede  i  disse  Dekorationer,  en  Fornøjelse 
at  fortabe  sig  i  deres  lunefulde  Spil  af  Linier  og  Motiver;  men  unægtelig 
—  nogen  stor  Originalitet  er  der  ikke  i  dem.  Og  noget  særlig  personligt, 
der  skiller  dem  ud  fra  andre  Loftsdekorationer  i  Musæet,  er  der  heller  ikke. 
Man  har  for  meget  paa  Følelsen,  at  dette  er  bestilt  Arbejde,  om  det  end 
er  saare  dygtigt  gjort.  Forbilledet,  og  muligt  mere  endnu,  er  blevet  ham 
foreskrevet  af  Bygmesteren. 

Hilkers  Indsigt  var  i  disse  Aar  BindesbøII  paa  mange  Maader  til  Nytte. 
I  Efteraaret  1843  var  han  med  til  at  sætte  yngre  Kræfter  i  Gang  (Wilhelm 
Klein,  Weber,  F.  C.  Sørensen),  der  kunde  fortsætte  de  dekorative  Arbejder. 
Selv  trak  han  sig  tilbage  fra  Musæumsarbejdet,  da  han  fik  en  ganske 
anderledes  selvstændig  Opgave  at  løse.  Forøvrigt  er  han,  morsomt  nok, 
afbildet  i  Sonnes  Frise  af  Thorvaldsens  Hjemkomst,  skønt  han  ved  den 
Tid  —  J838  —  slet  ikke  var  i  København. 

Den  Opgave,  der  kaldte  ham,  var  Udsmykningen  af  Universitets- 
vestibulen.  Endelig  var  hele  denne  Sag  bleven  ordnet.  Endnu  medens 
Hilker  var  i  Italien,  var  der  blevet  indledet  Forhandlinger  med  vedkom- 
mende Myndigheder  om  en  Virkeliggørelse  af  de  Planer,  han  og  Const. 
Hansen  nærede.  Vistnok  gennem  Const.  Hansens  Ven  Orla  Lehmann  som 
Mellemmand  var  Udkastene  efterhaanden  blevne  sendte  til  H.  N.  Clausen 
og  af  ham  indbragte  for  Konsistorium,  der  ønskede  Akademiets  Dom. 
De  blev,  med  noget  Forbehold,  anbefalede  af  Akademiet.  En  Tid  lang  saa 
det  imidlertid  alligevel  ud  til,  at  hele  Sagen  skulde  strande  og  drukne  i 
Vrøvl.  Kgl.  Resolution  af  7de  Juli  1843  bemyndigede  dog  Konsistorium 
til  at  approbere  Planerne.  Kort  efter  drog  Const.  Hansen  hjem.  Endelig 
kunde  de  nu  begge  tage  fat  paa  det  Arbejde,  hvorom  deres  Tanker  i 
Aarevis  havde  kreset  og  som  de  begge,  hver  paa  sin  Vis,  havde  rustet 
sig  til  at  udføre. 

Først  J844  var  dog  alt  rede  til  Arbejdets  Paabegyndelse,  og  i  de  følgende 
Aar  —  til  t853  —  fuldførtes  den  hele  Frescodekoi-ation. 

Man  begyndte  med  Loftet,  der  blev  færdigt  samme  Aar,  og  hvor  hele 
Inddelingen  skyldes  Hilker.  Derpaa  tog  de  to  Kunstnere  fat  paa  Hoved- 
væggen, der  fuldførtes  1847.  I  Hovedsagen  fulgte  man  her  Udkastet  fra 
J840;  kun  er  øverste  Frises  Figurer  af  skyggede  i  Hvidt  paa  grøn  eller 
blaa  Bund.  Hele  Farvekompositionen  skyldes  utvivlsomt  Hilker.  Det 
festlige  Sammenspil  af  Farverne,  den  sorte  Sokkel  med  den  stærke  Kon- 
trastvirkning, vidner  i  høj  Grad  om  Kunstnerens  udviklede  og  fine  Smag. 
I  de  dejlige  Pilastre  (Fig.  9),  der  deler  Væggen,  har  Hilker  fundet  et  tak- 
nemmeligt Felt  for  sine  Evner;  her  har  han  udfoldet  en  Formsans  og 
Sikkerhed,  der  utvivlsomt  gør  dette  Værk  til  noget  af  det  bedste  af,  hvad 
der  i  den  Art  er  skabt  af  en  Ikke-Italiener  siden  Antikens  Dage.  Den 

svenske  Billedhugger  Fog-elberg  erklærede  i  sm  Tid  om  disse  Pilastre,  at 
han  intetsteds,  ikke  engang  i  Europas  store  Byer,  havde  set  en  saa  ud- 
mærket Genskabning  af  den  antike  Dekorations  Aand.  Helt  direkte  har 
Hilker  dog  ikke  taget  Antiken  til  Forbillede  i  dette  Tilfælde;  der  er  i 
disse  Pilastre  en  ret  nær  Tilknytning  til  den  dekorative  Renaissancekunst, 
der  i  Rafaels  Loger  i  Vatikanet  har  fundet  et  af  sine  skønneste  Udtryk. 
Men  denne  Kunst  stammer  ganske  vist  igen  tydeligt  ned  fra  Antikens 
Værker  af  lignende  Art,  og  man  kan  i  Titusthermerne  finde  Motiver,  der 
i  deres  Komposition  staar  Hilkers  Pilastre  næsten  lige  saa  nær  som  Motiver 
fra  Rafaels  Loger.  Vidunderlig  er  denne  Pilasterdekoration,  let  og  legende, 
proteusagtig  skiftende  og  med  en  saa  hurtig  Rythme  i  sig,  at  Øjet  næppe 
kan  følge  med.  Med  en  klassisk  Fantasi  og  Gratie  bærer  disse  Rankeslyng- 
ninger —  og  bæres  igen  selv  af  —  Dyre-  og  Menneskefigurer,  Blomster  og 
Løvværk,  snart  fra  Naturens,  snart  fra  Fantasiens  Verden.  Trods  det 
mangfoldige  og  varierede  er  disse  Pilastres  Dekoration  dog  saa  helstøbt 
og  afstemt. 

Da  i  Aarene  1848-53  ogsaa  Sidevæggene  havde  faaet  deres  Dekoration 
i  samme  Stil,  stod  hele  Vestibulen  færdig.  I  den  monumentale  Kompo- 
sition og  noble  Farvevirkning,  ved  Const.  Hansens  Billeders  strænge,  næ- 
sten plastiske  Stil,  ved  deres  dybe  Indhold,  ved  den  dekorative  Enhed, 
der  holder  den  hele  Udsmykning  sammen,  er  denne  Vestibule  et  af  de 
mest  modne  og  gennemførte  monumentale  Rum  i  Danmark.  Hilker  og 
Const.  Hansen  havde  her  udfyldt  hinanden  paa  den  fortræffeligste  Maade, 
begge  byggende  paa  de  samme  kunstneriske  Traditioner.  Universitets- 
vestibulen  er  for  Figurbilledernes  Vedkommende  den  sidste  store,  samlede 
Ydelse  af  den  antikiserende  Malerkunst  i  Danmark,  den  pompose  og  fuld- 
tonende Slutningsakkord,  hvormed  denne  Retning  indenfor  dansk  Kunst 
klinger  ud  og  dør.  Den  rent  dekorative  Side  af  Vestibulens  Udsmykning 
levede  derimod  videre  med  Hilker  og  fejrede  i  hans  Kunst  endnu  bety- 
delige Triumfer,  om  end  ingen  saa  store  som  i  dette  hans  Hovedværk.* 
Den  almindelige  Opmærksomhed  var  ganske  naturligt  ved  dette  sidste 
store  og  langvarige  Arbejde,  bleven  henledet  paa  Hilker.  Han  stod  i  sine 

*  DcsvÆrrc  viste  det  sijy,  at  Frcscodcfcorationcn  ikke  kunde  tadle  Gasbely snin>{cn,  og  hele  Dekorationen 
maatte  restaureres;  dette  er  for  Const.  Hansens  Billeders  Vedkommende  udført  af  A.  Jerndorff,  for  De- 
korationernes af  C.  Aagaard. 

bedste  Aar,  og:  han  var  alle  Dagfe  en  flittig  Arbejder.  Mange  var  da  ogfsaa 
de  Opgaver,  der  fra  nu  af  stilledes  ham,  Udsmykninger  baade  af  offentlige 
Bygninger  og  Privatboliger.  Han  fik  saaledes  en  rig  Lejlighed  til  at  ud- 
danne sin  Kunst  baade  i  den  repræsentative  og  i  den  mere  borgerlige 
Retning.  Hilfcers  Kunst  falder  fra  og  med  Arbejderne  i  Thorvaldsens 
Museum  og  Universitetsvestibulen  i  to  forskellige  Grupper.  Den  repræsen- 
tative og  den  private  Defcorationskunst.  Det  var  to  ret  forskellige  Arter 
af  Opgaver,  der  naturligt  maatte  kræve  forskellige  Løsninger  og  de  bør 
derfor  rettest  betragtes  hver  for  sig. 


En  saadan  Undersøgelse  kan  foretages  uden  i  særlig  Grad  at  komme 
ind  paa  hans  Livs  ydre  Tilskikkelser,  der  hverken  var  store  eller  mærke- 
lige og  ikke  greb  ændrende  ind  i  hans  Kunst.  Hans  Liv  var  stadig  et 
stille,  tilbagetrukket  Arbejdsliv,  og  egentlig  fik  kun  een  Begivenhed  nogen 
Betydning  for  hans  kunstneriske  Udvikling,  en  Rejse  til  Italien,  han  fore- 
tog sammen  med  sin  Hustru*  1860-61.  Baade  hans  eget  og  hans  Hustrus 
Helbred  lod  den  Gang  adskilligt  tilbage  at  ønske;  den  meste  Tid  opholdt 
de  sig  derfor  i  al  Stilhed  i  Rom,  og  Hilker,  hvis  Flid  heller  ikke  her  for- 
nægtede sig,  benyttede  denne  Gang  særlig  Lejligheden  til  at  studere  De- 
korationerne i  de  romerske  Renaissancevillaer  og  Paladser.  Smukke 
Skizzer  er  opbevarede  fra  Villa  papa  Giulio,  Pal.  Borghese,  Villa  Farnese 
osv.,  medens  —  efter  de  bevarede  Skizzer  at  dømme  —  Middelalderens 
Kunst  stadig  ikke  har  kunnet  afvinde  ham  nogen  Interesse.  Hans  paa 
denne  Rejse  vakte  Sans  for  Renaissancens  pragtfulde  Dekorationsstil  blev 
ikke  uden  Spor  i  hans  senere  Arbejder  hjemme. 

Af  hans  Livs  øvrige  Begivenheder**  knytter  Hovedinteressen  sig  til 
hans  Lærervirksomhed. 

Der  fandtes  ved  Hilker  s  Hjemkomst  fra  den  første  Udenlandsrejse  ikke 
nogen  egentlig  Undervisning  for  Dekorationskunstnere  ved  Kunstakade- 
miet. For  Hilker  maatte  dette  være  et  føleligt  Savn;  baade  af  ideelle  og 

*    Han  var  t847  bleven  gift  med  Elise  Boline  Schou. 
**  Hilker  var  J854  bleven  Vaabenmaler, 

praktiske  Grunde  maatte  det  være  af  den  største  Betydnmgf  at  sikre  De- 
korationskunstens  Fremtid  ved  Uddannelsen  af  nye  og:  yngre  Kræfter.  Det 
synes  ogsaa  som  Hilker,  der  allerede  i  1848-49  havde  været  Lærer  ved 
teknisk  Institut,  senere  har  givet  en  Slags  Privatundervisning.  1854  — 
efter  Fuldendelsen  af  Dekorationen  af  Universitetsvestibulen  —  blev  han 
ansat  som  Lærer  ved  Kunstakademiet,  For  en  ikke  altfor  høj  Gage  —  50 
senere  100  Rdlr.  aarlig  —  skulde  han  give  „Dagsøvelser  i  Dekorations- 
maleriet".  Denne  Virksomhed  fortsatte  han  med  enkelte  Afbrydelser 
(1858-59  og  Udenlandsrejsen  1860-61)  til  1862. 

Hele  denne  Ordning  havde  imidlertid  et  meget  foreløbigt  Præg,  og  1863 
fastsloges  det  i  et  nyt  Undervisningsreglement  for  Akademiet,  at  der  skulde 
oprettes  en  virkelig  Dekorationsskole,  ledet  af  en  Professor  i  dette  Fag. 
Da  Embedet  paa  Ministeriets  Forlangende  opsloges  vakant,  var  Hilker 
ikke  mellem  Ansøgerne.  Han  kunde  nemlig  ikke  vælges  til  Professor,  da 
han  dengang  ikke  var  Medlem  af  Akademiet.  Ingen  af  de  indkomne  An- 
søgninger kom  imidlertid  i  Betragtning,  og  der  er  Sandsynlighed  for,  at 
Hilker,  hvis  han  havde  været  Medlem,  ogsaa  havde  faaet  Stillingen.  Nu 
gik  man  en  Mellemvej  og  lod  Hilker  vedblivende  være  Lærer,  men  Pro- 
fessor blev  han  ikke,  selv  efter  at  han  1867  med  29  Stemmer  mod  I  var 
bleven  Medlem. 

Det  synes  imidlertid  som  om  hele  denne  Sag  har  berørt  ham  pinligt. 
Desuden  havde  han  næppe  den  Tilfredsstillelse  af  Arbejdet  med  Deko- 
rationsskolen,  han  kunde  ønske;  den  udviklede  sig  trægt  og  langsomt. 
Hilker  klagede  over  ikke  at  kunne  faa  den  nødvendige  Hjælp,  og  hans 
Interesse  for  Skolen  var  aabenbart  i  Aftagende.  Flere  Gange  (1 866  og  69) 
ønskede  han  at  trække  sig  tilbage.  Dette  skete  endelig  I.  April  1870. 

Trods  alt  havde  Hilker  i  den  Periode,  han  forestod  Dekorationsskolen, 
gjort  meget  for  at  holde  den  gaaende  og  sætte  dens  Maal  højt.  Han  havde 
—  i  Modsætning  til  flere  andre  —  altid  holdt  stærkt  paa,  at  det  skulde 
være  en  Kunstskole,  ikke  en  blot  Haandværkerskole.  Det  viste  sig  ogsaa, 
at  da  han  trak  sig  tilbage,  gik  Skolen  stadig  tilbage  i  Elevantal. 

En  stor  Del  af  Grunden  til  Hilkers  Ulyst  til  at  fortsætte  sit  Arbejde  paa 
Akademiet,  var  hans  allerede  i  60'erne  skrøbelige  Helbred.  Han  vilde  ikke 
engang  ansøge  om  Professorstillingen,  skønt  han,  som  Medlem  af  Aka- 

demiet^  havde  kunnet  faa  den.  Tilmed  havde  han  1867  haft  den  store 
Sorg  at  miste  sin  Hustru.  Han  siger  selv,  at  han  foretrak  at  samle  sig 
om  sine  private  Arbejder,  der  ogsaa  i  denne  Periode  af  hans  Liv  nok  kan 
have  lagt  tilstrækkelig  Beslag  paa  hans  Tid. 


Fig,  14.  Udkast  til  cn  Korridor  i  Universitetet. 

Fip.  15.  Udkast  tii  Landbohøjskolens  ForcKvsningssal. 


OM  allerede  omtalt  faldt  det  i  Hilkers  Lod  at  udføre  en  hel 

S\  Række  Dekorationsarbejder  af  repræsentativ  Art  til  offent- 
^  Iig:e  eller  halvoffentlige  Bygninger. 
^  Det  var  kun  naturligt,  at  det  blev  overdraget  Hilker  at 
dekorere  Korridorerne  i  Universitetet  (Fig.  J4).  Dette 
Arbejde  udførte  han  J 854-56,  Han  anslog  her  en  noget  tungere  Tone  end 
i  Vestibulen,  og  disse  Korridorer  er  ikke  saa  lidt  mere  afdæmpede  og 
monotone.  En  mere  original  Opgave  tilfaldt  Hilker  1858,  da  det  blev  ham 
overdraget  at  udsmykke  Bindesbølls  Landbohøjskole.  Her  udfoldede  han 
særlig  i  den  8-kantede  Forelæsningssal  en  smuk  og  festlig  Dekorations- 
kunst  (Fig.  15).  Væggene  er  holdte  i  mørke,  rolige,  ubrudte  Farver 
(gult  og  rødt),  der  paa  en  heldig  Maade  fremhæver  det  lysere,  farverige 
Loft,  hvis  Lethed  yderligere  understreges  ved  Anvendelsen  af  Teltmotivet. 
I  Nischernes  Halvkupler  er  Guirlander  bragt  i  Forbindelse  med  Muslinge- 
skallen og  det  er  baade  her  og  overalt  i  denne  Sal  danske  Planter,  han  har 
anvendt.  Ogsaa  Dyrene  i  Stikkapperne  under  Loftet  er  danske  Dyr.  De 
er  udførte  af  A.  P.  Madsen.  Tydeligt  nok  har  Hilker  i  denne  Dekoration 
villet  skabe  noget,  der  særlig  maatte  egne  sig  til  Opbyggelse  for  vordende 
Landmænd.  Han  er  her  for  første  Gang  i  en  større  monumental  Dekoration 
kommen  ind  paa  en  Anvendelse  af  danske  Plante-  og  Dyremotiver.  Hilkers 
antike  Tradition  fornægtede  sig  dog  heller  ikke  i  Landbohøjskolens  Høre- 
sal. I  Farvestemning  og  i  alle  Hovedmotiver  er  det  Pompei  og  Titus- 
thermerne,  der  præger  Dekorationen. 

Næppe  var  dette  Arbejde  afsluttet  før  han  igen,  1859,  fik  en  Opgave 
ved  Universitetet.  Denne  Gang  var  det  Udsmykningen  af  Her  holdts  Bibli  o- 
theksbygning.  Hilker  var  her  stillet  overfor  noget  Nyt.  Han  skulde 

dekorere  Rum  med  rillede  Lofter,  Jerndragere  ogf  Jernsøjler.  Hans  særlige 
Uddannelse  var  imidlertid  udpræget  gaaet  i  Retning  af  Fladedekorationer; 
han  befandt  sig  altid  bedst  overfor  den  ubrudte  Vægflade,  særlig  naar 
denne  ikke  var  af  altfor 
store  Dimensioner.  Men 
i  en  Bibliotheksbygning 
er  Væggene  forbeholdt 
Lærdommen  og  følgelig 
kun  Søjler  og  Lofter  lev- 
net Kunsten.  Hilker  sav- 
nede faktisk  Forudsæt- 
ningerne for  at  kunne  faa 
noget  ud  af  saa  moderne 
konstruerede  Rum  —  og 
tilmed  Bibliotheksrum. 
Han  har  tydelig  ikke 
rigtig  vidst,  hvad  han 
skulde  stille  op  med  disse 
Jernsøjler  og  Rillelofter. 
Han  har  ikke  vovet,  eller 
ikke  f  ormaaet,  dristigt  at 
benytte  de  moderne  Kon- 
struktionsled  som  det  bæ- 
rende ogsaa  i  Dekoratio- 
nen og  understrege  deres 
reelle  Betydning  i  Byg- 
ningen noget,  ganske 
vist  ogsaa  vor  egen  Tid, 
der  dog  er  mere  fortrolig 

med  Fænomenet,  ofte  viger  tilbage  for.  Der  er  da  ogsaa  kommet  noget 
famlende  og  karakterløst  ind  i  denne  Dekoration.  I  Stedet  for  at  under- 
strege, udvisker  han.  Ved  matte  og  vege  Farver  snarere  udsletter  han 
Indtrykket  af  Jernkonstruktionerne.  Til  Loftet  (Fig.  16)  anvender  han  det 
eneste  antike  Motiv,  der  maaske  lod  sig  bruge  i  denne  Sammenhæng, 

16.  Udk.ist  til  ct  Loft  i  Univcrsitetsbibliotbeket. 


Fig.  18.  Spisesalen  i  Sorø  Akademi. 


nemlfgf  cn  Art  TeltmotJv,  der  virkcligf  ogsaa  gfiver  den  rillede  Loftsform 
en  vis  Lethed  ogf  til  en  vis  Grad  redder  disse  Bibliotheksrums  maleriske 
Virkningf. 

Samtidig:  var  han  i  Aarerne  1859-62  optaget  af  Dekorationsarbejder  paa 
Sorø  Akademi,  hvor  foruden  Korridorerne  ogsaa  Lovsangssalen  (1860) 
(Fig.  17)  og  Spisestuen  (1 86 1)  (Fig.  18)  er  af  Interesse. 


Fir.  19.  Udk.ist  til  Universitetets  Solennitetssal. 


Den  akademiske  C.  F.  Hansenske  Stil  i  denne  Bygning  var  ikke  væsens 
forskellig  fra  Stilen  i  Universitetsvestibulen  eller  Bindesbølls  Auditorium 
paa  Landbohøjskolen,  og  egnede  sig  netop  i  særlig  Grad  for  Hilkers  Kunst, 
idet  den  gav  den  store  og  rolige,  af  virkelig  Arkitektur  skabte  og  inddelte 
Flader  at  arbejde  med.  Adskillige  af  Hilkers  Dekorationer  i  Sorø  Akademi 
hører  da  ogsaa  til  hans  bedste  Arbejder  i  den  repræsentative  Stil.  I  flere 
af  Rummene  —  mindst  i  Spisesalen  —  lykkedes  det  ham  at  skabe  cn 
monumental  og  stilfuld  Kunst. 

I  Spisesalen  stod  Hilker  nemligf  igen  overfor  et  Ram  med  Søjler  og 
Dragere  af  Jærn;  men  her  havde  han,  i  Modsætning  til  i  Universitetsbiblio- 
theket,  store  Loftsflader  og  alle  Væggene  til  sin  Disposition,  —  I  Væg- 
felterne har  han  anvendt  Motiver  fra  den  antike  Skinarkitektur,  der  her 
paa  en  ganske  tiltalende  Maade  er  bragt  i  Overensstemmelse  med  Rum- 
mets virkelige  Søjlearkitektur. 

Men  ogsaa  i  denne  Sal  undgaar  han  en  radikal  Benyttelse  af  Søjlerne 
og  Jerndragerne.  Ganske  vist  behandler  han  dem  med  noget  større  Over- 
legenhed end  i  Universitetsbibliotheket,  og  i  sig  selv  er  Jerndragerne  med 
de  smukke  å  la  grecque  Border  pyntelige  nok.  Loftet  faar  fuldstændig  sit 
Præg  af  „Lysthusmotivet",  en  Loftsdekoration,  Hilker  synes  at  have  til- 
egnet sig  i  romerske  Renaissancevillaer.  Han  har  dog  —  som  i  Landbo- 
højskolens Havesal  —  benyttet  Lejligheden  til  at  fordanske  Motivet  ved 
danske  Planter  og  danske  Vildgæs  og  har  sikkert  med  Vilje  foretrukket 
dette  Loftsmotiv  som  særlig  fornøjeligt  i  en  Spisesal  for  Drenge. 

Samtidig  med  alle  disse  Arbejder  udkastede  Hilker  —  ret  naturligt  atter 
i  Forbindelse  med  Const.  Hansen  —  1860-61  Planen  til  en  monumental 
Udsmykning  af  Universitetets  Solennitetssal.  Det  første  bevarede 
Udkast  (Fig.  J9)  viser,  at  de  oprindelig  har  tænkt  sig  Solennitetssalen 
dekoreret  i  samme  antikiserende  Aand  som  Vestibulen,  med  store  Figur- 
billeder indfattede  i  en  monumental  Pilasterdekoration.  Men  i  det  endelige 
Udkast  1 86 1  (Fig.  20),  der  dog  aldrig  blev  realiseret,  er  Tonen  en  ganske 
anden.  Det  er  aabenbart  her  gaaet  paa  samme  Maade  som  i  sin  Tid  ved 
Udarbejdelsen  af  Udkastene  til  Vestibulen  —  Const.  Hansen  har  erobret 
Broderparten  af  Dekorationerne  for  sig  og  sin  Kunst;  det  dekorative  er 
bleven  indskrænket  til  kun  at  være  en  beskeden  Ramme.  Efter  det  sidste 
Udkast  vilde  Const.  Hansen  smykke  Salen  med  en  Række  af  6  store 
Billeder  af  Nordens  Kulturhistorie;  de  skulde  tillige  symbolisere  6  Viden- 
skaber. Paa  Panelet  skulde  anbringes  Portrætter  af  Univetsitetslærere. 
Hilkers  Del  af  Udsmykningen  blev  hovedsagelig  de  underordnede  Pilastre 
mellem  de  store  Malerier  og  desuden  den  høje  Gesims. 

Paafaldende  er  det  at  se,  hvorledes  han  her  pludselig  har  grebet  en 
Stilart,  ganske  forskellig  fra  hans  tidligere  Arbejders  og  tydeligt  præget 
af  italiensk  Renaissancekunst.  Mulig  har  han  anset  det  for  rigtigst  i  en 

Festsal  som  denne  at  benytte  en  ornamental  Stil  af  mere  plastisk  og  fyl- 
dig Karakter  end  den,  den  mere  abstrakte,  antikiserende  Stil  raadede  over. 
Det  er  imidlertid  ogsaa  muligt,  at  han  som  Ramme  om  store,  monumentale 
Billeder  med  Æmner  bl.  a.  fra  Renaissancetiden,  har  villet  stemme  De- 
korationsstilen  mere  sammen  med  Billedernes  historiske  Farve.  Snarest  er 
dette  Udkast  dog  den  første  Virkning  af  hans  anden  Italiensrejse,  der  netop 
fandt  Sted  1860-61.  Imidlertid  kom  det  ikke  til  Udførelse,  omend  Elementer 
af  det  gaar  igen  i  den  endelige  Udsmykning  af  Festsalen. 

I  60^erne  var  Hilker  nærmest  optaget  af  Arbejder  for  Private.  Først  J869 
er  han  igen  beskæftiget  med  et  større  dekorativt  Arbejde,  idet  det  var 
bleven  ham  overdraget  at  udsmykke  Herlufsholm.  Her  har  han  forsøgt 
en  mærkelig  Blandingsstil.  Den  Enhed,  der  ellers  præger  de  fleste  af  hans 
Værker  er  her  opgivet  for  en  lidt  planløs  Anvendelse  af  Motiver  fra  Pom- 
pei  og  den  italienske  Renaissancc.  Det  er  igen  hans  sidste  Rejse,  der  gør 
sig  gældende. 

Af  de  sidste  store  Dekorationer  Hilker  udførte,  var  to  efter  deres  Opgave 
ganske  ensartede.  Det  var  hans  Dekorationer  i  Nationalbanken  (t870) 
og  Aalborg  Diskontobank  (J874)  (Fig.2I)»  Atter  her  er  han  i  mange 
Tilfælde  stillet  overfor  Rum  med  moderne  Konstruktion,  og  det  var  ham 
aabenbart  med  Aarene  blevet  endnu  vanskeligere  at  faa  noget  karakter- 
fuldt ud  af  deres  Dekoration.  Det  gælder  om  Nationalbankens  Lokaler, 
men  særlig  om  Aalborgbankens,  udførte  Aaret  før  hans  Død,  at  de  er 
mærkelig  matte  i  deres  Farvevirkning;  det  faldt  ham  overhovedet  altid 
vanskeligt  —  som  det  ogsaa  tidligere  havde  vist  sig  i  Universitetsbiblio- 
theket  —  at  finde  de  rette  Farvesammenstillinger,  naar  han  gik  udenfor 
de  simple  stærke  Farver,  gult,  rødt  og  blaat,  som  han  anvendte  i  sine 
pompeiansk  paavirkede  Dekorationer.  Hans  Opfindsomhed  var  vel  ogsaa 
paa  dette  Tidspunkt  i  Aftagende,  og  de  Motiver  med  Vaabenskjolde  og 
Løvværk,  som  han  hyppigt  anvendte  i  disse  Bygninger,  er  mærkeligt  tørre 
og  tandløse  i  Komposition  og  Tegning.  Hans  i  de  senere  Aar  vaklende 
Helbred  gjorde  ham  det  sikkert  ogsaa  vanskeligere  at  løse  Opgaver  af 
officiel  Art,  tilmed  saa  lidet  egnede  for  hans  Ævner,  som  moderne  Bank- 
bygninger var  det.  Hvor  han  kunde  vandre  ad  de  gamle  Baner  —  og  i  mindre 
Rum  —  viste  han  sig  imidlertid  stadig  i  Besiddelse  af  sin  gamle  Dygtighed 

Fig.  21.  Udkast  til  Diskontobanken  i  Aalborg. 


og  Smagf,  som  Direfctørværelset  i  Nationalbanken  tilfalde  viser  det, 
(Fig.  22). 

En  ganske  særlig  Stilling  indenfor  Hilkers  Produktion  danner  hans  Ud- 
smykning af  Kirker.  Allerede  fra  1847  foreligger  et  Udkast  til  enUdsmyk- 


Fig.  22.  Dircktørvfcrelsc  i  Nationalbanken. 


ning  af  Ledøje  Kirke,  fra  1852  af  Hages  Kapel  i  Stege  Kirke,  fra  1870 
af  Idestrup  Kirke  (Falster).  I  samme  og  følgende  Aar  dekorerede  han 
Korsør  Kirke  og  1874  St.  Knud  i  Odense.  I  alle  de  her  nævnte  Til- 
fælde blev  han  ganske  naturligt  ledet  bort  fra  en  Benyttelse  af  den  an- 
tikiserende Stil,  der  maatte  forekomme  ham  mindre  anvendelig  i  kristne 
Kirker.  Han  anvendte  derfor  en  yppig  Renaissancedekoration,  som  han 
havde  set  den  i  italienske  Kirker  og  Kapeller.  En  interessant  Undtagelse 
danner  hans  sidste  Arbejde,  Dekorationen  af  St.  Knuds  Kirke.  Denne 
Kirkebygnings  gennemførte  gotiske  Stil  stillede  ganske  særlig  Hilker 
foran  en  ny  Opgave.  Der  maatte  nødvendigvis  skabes  en  malerisk  De- 

koration,  der  sluttede  sig  nøje  til  de  for  Gotiken  ejendommelige,  kon- 
struktive Former  i  Hvælvingerne,  Pillerne  og  de  høje,  spidse  Buer  i  Ar- 
kader og  Vinduer. 

Det  vilde  i  et  saadant  Tilfælde  —  forudsat  en  gammel  Kirke  overhovedet 
bør  dekoreres  paa  Ny  —  for 
mange  sikkert  fiave  ligget  nær 
at  give  Kirken  en  stilret  Ud- 
smykning efter  de  bedste  for- 
liaandenværende  Forbilleder  af 
virkelig  gotisk  Dekorations - 
kunst.  Man  vilde  da  have  faaet 
et  Kirkeindrc,  hvor  den  origi- 
nale Arkitektur  delvis  var  til- 
sløret under  en  Dekoration,  der 
kun  var  en  mere  eller  mindre 
god  Kopi  af  Dekorationer  an- 
vendte i  andre  Bygninger  og 
i  anden  Sammenhæng,  stam- 
mende fra  en  Tid,  hvis  Stil  og 
Udtryksformer  vor  egen  Tid, 
trods  altfor  ihærdige  Anstræng- 
elser,  alligevel  aldrig  fuldt  ud 
kan  tilegne  sig.  Det  var  derfor 
altid  kun  blevet  Andenshaands- 
Værk.  Lykkeligvis  undgik  Hil- 
ker  i  St.  Knuds  Kirke  et  Dekora- 
tionsprincip,  der  anvendt  overfor 
mangfoldige  gamle  Kirkebyg- 
ningerhar  gjort  saa  megenSkade. 

Han  gik  sine  egne  Veje,  ganske  vist  vejledet  af  de  Rester  af  gotiske 
Kalkdekorationer,  der  endnu  fandtes  og  som  angav  ham  baadc  en  vis  Stil 
og  Farvesammensætning,  han  kunde  følge,  og  som  han  med  fuld  Ret 
benyttede  sig  af.  Men  han  undgik  en  forloren  „historisk"  Stildekoration 
og  skabte  et  Kirkeintcriør,  der  i  det  mindste  har  den  store  Fordel,  at  man 

2i.  Fru  PiiRjfa.irds  Stue  i  St.  KongcnsKadc 


altid  overfor  det  er  klar  paa  at  have  det  i  9de  Aarhundredes  Kunst  for 
Øje  og  ikke  en  korrekt  Kopi  af  en  eller  anden  tidligfere  Stilperiodes  Værker. 
Naar  Hilker  gennemførte  denne  Opgave  paa  en  mere  personlig  Maade, 


Fig.  24.  Hages  Spisestue  paa  Stofckerup, 

skyldes  det  dog  sikkert  mindre  et  overbevist  Princip  hos  ham  end  den 
simple  Omstændighed,  at  han  aldrig  —  saalidt  som  Størsteparten  af  hans 
Samtid  —  havde  f aaet  Øjet  op  for,  hvad  gotisk  Dekorationskunst  egentlig 
var.  Paa  sine  Rejser  var  han  næsten  altid  gaaet  udenom  den  og  meget 
"muligt  havde  han  ikke  været  i  Stand  til  at  gengive  gotisk  Dekorations- 
maleri  stilret,  selvom  han  havde  villet  det. 

Det  være  nu  som  det  vil.  Som  den  er,  har  hans  Dekoration  af  St.  Knuds 
Kirke  sin  store  Værdi,  udført  i  en  Aand,  der  ikke  er  Gotikens  helt  frem- 
med og  dog  fjern  fra  lærde  Kopieringsforsog,  Man  kan  ganske  vist  ind- 
vende adskilligt  mod  den  i  Enkeltheder.  Motiverne  er  ofte,  særligt  i  Piller 
og  Arkader  noget  tørre  og  primitivt  lineære,  ligesom  en  hyppig  Brug  af 
en  uskøn  graa  Farve  virker  ubehageligt.  Men  i  en  meget  vigtig  Henseende 
er  denne  Dekoration  endog  særlig  vellykket.  Den  er  i  sit  Forhold  til  Kir- 


Fijj.  2  j.  Fii|{);.i.lrds  Stue  i  „Kralhusct". 


kens  Helhedsarkitektur  meget  loyal,  idet  den  lader  selve  Arkitekturen  — 
i  en  gotisk  Kirkebygning  af  altbeherskende  Betydning  —  være  i  Fred; 
den  nøjes  med  diskret  at  følge  Arkitekturens  Hovedlinier,  den  konkur- 
rerer ikke  med  den  eller  tilsidesætter  den  brutalt.  Den  slutter  sig  i  det 
Hele  og  Store  ogsaa  smukt  og  føjeligt  om  Bygningens  Enkeltformer  og 
akcentuerer  de  mange,  stærkt  varierede  Led  i  Piller  og  Buer. 

Mærkeligt  er  det  at  se,  hvorledes  Hilker  i  dette  Arbejde  lægger  langt 
betydeligere  Evner  og  større  Kraft  for  Dagen  end  i  de  samtidige  Deko- 
rationer i  Aalborgbanken.  Efter  alle  Vidnesbyrd  nærede  han  en  stor  Kær- 

ligfhed  tfl  den  Opgave  St.  Knud  stillede  ham,  og  det  er  vel  den  stærkere 
personlige  Interesse,  der  her  har  givet  ham  en  lykkelig  Haand  paa  et 
Tidspunkt,  hvor  den  var  begyndt  at  blive  træt. 

Det  er  da  med  et  smukt  Indtryk  af  Hilkers  Kunst,  man  forlader  hans 
Værker  indenfor  det  repræsentative  Omraade.  Et  hurtigt  Overblik  vil  vise, 
hvor  forskellige  de  Opgaver  var,  der  her  tilfaldt  ham,  og  hvorledes  han 
derved  blev  tvunget  ind  paa  forskellige  Løsninger.  Fra  hans  Hovedværk 
i  Universitetsvestibulen  til  St.  Knuds  Kirke  er  der  et  langt  Spring;  disse 
to  Værker  betegner  Yderpunkterne  af  hans  kunstneriske  Ydeevne,  og  for 
dem,  der  ellers  nærmest  mindes  Hilker  som  Skaberen  af  Vestibulens  De- 
koration og  de  mange  pompeiansk  udsmykkede  Privatboliger,  vil  Bille- 
det af  ham  og  hans  Kunst  tegne  sig  mere  mangfoldigt  ud  fra  Kend- 
skabet til  hans  samtlige  Repræsentationsarbejder. 

Fraregnet  hans  Hovedværk  hævede  Hilker  sig  vel  aldrig  i  sine  Arbej- 
der af  denne  Art  til  den  store  Kunst.  Han  kunde  yde  meget  dygtigt  og 
solidt  —  som  i  Landbohøjskolens  Høresal,  i  Sorø  Akademi  og  St.  Knuds 
Kirke  —  men  hans  Evner  slog  ikke  altid  til  overfor  de  større  monumentale 
Rum,  og  adskillige  af  de  officielle  Opgaver  stillede,  som  allerede  omtalt. 
Fordringer,  han  ikke  var  i  Stand  til  at  opfylde. 

Hilkers  egentlige  Begavelse  laa  tydeligt  nok  mindre  paa  den  repræsenta- 
tive end  paa  den  borgerlige  Dekorationskunsts  Omraade;  her  —  i  mindre 
Rum  —  havde  han  oftest  et  Overblik  over  sin  Kunsts  Virkemidler  og 
deres  rette  Anvendelse,  som  man  undertiden  kan  savne  i  hans  Repræsen- 
tationskunst. 


62 


ET  er  et  ret  betydelig't  Antal  Dekorationsarbejder,  Hilker 
fik  Lejlighed  til  at  udføre  i  private  Hjem,  og  maasfce  har 
det  været  endnu  større  end  det  gennem  bevarede  Skizzer  og 
Udkast  er  muligt  at  kontrollere.  Det  er  overhovedet  vanske- 
ligt paa  dette  Omraade  at  faa  fat  paa  den  rigtige  Hilker. 


Det  meste  er  nemlig  nu  forsvundet,  og  det,  der  findes,  er  mere  eller  mindre 
ødelagt,  berøvet  sin  egentlige  Karakter.  Her  er  man  da  i  første  Række 
henvist  til  hans  egne  farvelagte  Udkast,  et  Forhold,  der  maa  tages  nøjere 
i  Betragtning.  I  sig  selv  er  disse  Udkast  udmærket  omhyggeligt  udførte, 
ofte  gennemarbejdede  til  de  mindste  Enkeltheder  og  smukt  tegnede.  Han 
har  gjort  sig  den  yderste  Flid  med  Farvelægningen  og  oftest  staar  Farverne 
meget  smukt  til  hinanden.  Mange  Udkast  er  smaa  Kunstværker.  Men 
det  er  maaske]  et  Spørgsmaal  om  disse  Udkast,  naar  de  udførtes  i  stor 
Maalestok  paa  virkelige  Lofter  og  Vægge,  altid  har  holdt  hvad  de  lovede 
paa  Papiret.  I  de  faa  Tilfælde,  hvor  det  er  muligt  at  kontrollere  det,  tabte 
de  ornamentale  Enkeltheder  ofte  den  Pyntelighed  og  Friskhed  de  havde 
i  Udkastet,  og  dettes  rene  Vandfarver  tog  sig  ofte  anderledes  ud,  naar  de 
skulde  gengives  i  Olie.  Herved  fik  Væggen  en  Glans,  der  i  og  for  sig  var 
fremmed  for  det  tekniske  Sprog  (al  Fresco)  hvori  i  Virkeligheden  hans 
bedste  kunstneriske  Tanker  er  tænkt.* 

Paa  den  private  Dekorationskunsts  Omraade  blev  Hilker  i  mærkelig 
Grad  sig  selv  lig  fra  først  til  sidst.  Her  levede  Traditionerne  fra  Freund 
usvækket  videre,  og  Hilker  har  sikkert  gennem  den  ment  at  udfylde 
en  Mission;  han  har  villet  prædike  et  Evangelium,  som  hans  Lærer  vilde 
det  paa  samme  Omraade.  Maalet  var  at  danne  den  kunstnerisk  stilfulde 

Hilker  udgav  t84é-47  Studier  efter  pompejanske  Dekorationer. 

Ramme  om  Datidens  Liv,  bringe  Poesi  ind  i  Hverdagen,  alt  ud  fra  den 
Forudsætning,  at  dette  fyldigst  og  rigest  lod  sig  gøre  gennem  en  lidt  til- 
lempet Anvendelse  af  Antikens  dekorative  Malerkunst,  som  han  fra  sine 
unge  Dage  havde  forskrevet  sig  til.  Og  som  denne  Kunst  er  os  bedst 
overleveret  i  private  Boliger,  saaledes  var  det  intet  Under,  at  han  lettere 


Fig.  27.  Salen  i  Maags  Bolif;; 

kunde  overføre  den  i  sin  Samtids  private  Hjem  end  i  Rum  af  en  mere 
eller  mindre  officiel  Karakter. 

Da  han  i  Begyndelsen  af  40'erne  begyndte  hele  denne  Side  af  sin  Virk- 
somhed, var  Interessen  for  Dekorationer  i  en  strængere  og  mere  stilret 
pompeiansk  Stil  end  Ny-CIassicismen  havde  villet  det,  ved  at  komme  paa 
Moden.  Denne  Smagsretning  gjorde  sig  gældende  i  Udlandet,  hvor  Aschaf- 
fenburg  Slot  i  Bayern  delvis  var  blevet  opført  (J  842-49)  som  Kopi  af 
Castor  og  Pollux's  Hus  i  Pompei  ;  pompeiansk  dekorerede  Boliger  fandtes 
ogsaa  i  Paris.  I  Danmark  havde  Freund 's  Hus  allerede  tidligere  banet 

Fig.  28.  Spisestuen  i  Maags  Bolig. 


Vejen,  og:  dets  første  Virkning^er 
er  allerede  omtalte  (Christians- 
borg Slot  og  Prins  Christian  Fre- 
deriks Palæ).  1842  havde  Skov- 
gaard og  Lundby  dekoreret  Mæg- 
ler Aggersborgs  Lejlighed  i  Fre- 
deriksholms Kanal  i  en  beslægtet 
Stil  (Dele  af  denne  Dekoration  i 
Kunstindustrimusæet). 

Hilker  var  saaledes  i  Pagt  med 
en  bestemt  Smagsretning  i  Tiden, 
da  han  eller  42,  lige  efter 

sin  Hjemkomst  fra  Italien,  gjorde 
Udkast  til  Fru  Puggaards  Stue  i 
St.  Kongensgade  (Fig.  23);  fra  en 
senere  Tid  i  40^erne  kendes  Dekorationer  til  Marstrands  Sovekammer, 
Snaregade  4.  Og  nu  fulgte  Slag  i  Slag  de  mange  Dekorationsarbejder  af 
denne  Art.  1849-50  Hages  Bolig  paa  Stokkerup  (Fig.  24);  J85J  Monrads 
Bolig  i  Nykøbing  F.,  I85J-52  Puggaards  Bolig,  Krathuset  (Fig.  25), 
1853  Kittendorffs  Dagligstue,  Bianco-Lunos  Allé,  1854  Hages  Trappe- 
gang, Christianshavn,  samt  Marstrands  Lejlighed,  Charlottenborg,  1855 
Monrads  Villa,  Hummeltofte,  1857  Maags  Lejlighed,  Ny  Vestergade  J3 
(Fig.  26,  27,  28,  29),  1857  Holger  Hages  Bolig  Møen,  i858  Inspektør 
Brix's  Kontor,  Efterslægtens  Skole, 
Østergade  54,  1859  Heises  Lejlighed, 
Sorø,  1863  Hages  Lejlighed,  Kongens 
Nytorv  5,  1866  Grosserer  Levins  Lej- 
lighed, Havnegade  29,  1866-67  Herre- 
gaarden  Gyldenholm  (Fig.  30-33), 
1867  H.  V.  Bissens  Dagligstue  og  et 
Værelse  paa  Stokkerup,  1868  Prof. 
Olriks  Lejlighed,  Rahbeks  Allé, 
(Fig.  34),  1872  Hammerichs  Bolig, 
Iselingen,  J873  Madsens  Apothek  paa 


ES3i 


Fig.  29.  Loft  i  Maags  Bolig. 

Fig.  30.  Spisestue  paa  Gyldenholm. 


Vesterbro  (Fig.  35),  J874  Grosserer  Londs  Bolig,  Forhaabningsholm,  og 
Rohdes  Bolig,  Skovgaard. 

Det  var,  som  man  vil  se.  Datidens  bedste  Selskab,  der  benyttede  sig  af 
Hilkers  Kanst  og  lod  den  præge  deres  Hjem.  Det  var,  foruden  enkelte 
betydelige  Kunstnere,  særlig  Familien  Hage  og  de  med  den  besvogrede 
Familier  Puggaard  og  Monrad.  Om  næsten  alle  gælder  det,  at  de  tilhørte 
det  national -liberale  Parti,  ja  enkelte  indtog  endogsaa  en  fremskudt 
Plads  indenfor  Partiet.  Og  særlig  Familien  Hage  var  førende  og  tone- 
angivende i  Datidens  selskabelige  Liv.  Den  dannede  et  af  Midtpunkterne 
for  de  æstetiske  og  politiske  Interesser  i  40^ernes  og  50  'ernes  København, 
og  de  allerfleste  af  Hilkers  Klienter  hørte  til  dens  Kres.  Man  faar  Indtryk 
af,  at  Hilfcer  selv  stod  denne  Kres  nær.  Ogsaa  H6yen  færdedes  indenfor 
den,  og  det  er  i  denne  Sammenhæng  ret  interessant,  at  netop  i  Alfred 
Hages  Hjem  foreviste  Høyen  for  en  snævrere  Kres  Billeder  fra  Pompei 
og  fortalte  om  de  gamle  Romeres  Sæder  og  Kultur.  Maaske  har  Høyens 
Foredrag  ikke  været  uden  Indflydelse  paa  denne  Kres,  og  paavirket  dens 
Smag  i  denne  bestemte  Retning.  Det  er  særlig  fra  40^ernes  Slutning,  Hilkers 
Arbejde  for  Kresens  Medlemmer  tager  Fart.  Og  i  ethvert  Tilfælde  belærer 
disse  os  paa  den  fyldigste  Maade  om  Smagen  i  de  højest  kultiverede  Krese 
i  Danmark  i  dette  Tidsrum;  de  viser  os  den  kunstneriske  Ramme,  indenfor 
hvilken  Datidens  „stilfulde"  Mennesker  færdedes  og  som  dannede  Indfat- 
ningen om  meget  af  den  Hjemmenes  Kultur,  der  lyser  os  i  Møde  fra  den 
Tids  Billeder  og  Breve.  Nu  vilde  vel  intet  Menneske  særlig  gerne  bo  inden- 
for de  Hilkerske  Vægge;  vor  Tid  stiller  andre  Fordringer.  Men  som  Do- 
kumenter om  et  Afsnit  af  Smagens  Historie  i  Danmark  har  disse  Dekora- 
tioner den  største  Betydning. 

Enkeltvis  at  gennemgaa  dem  alle  vilde  let  virke  trættende.  De  Rum, 
Hilker  dekorerede  for  Privatmænd,  var  jo  allesammen  nogenlunde  ens  i 
Form  og  ensartede  i  Anvendelse;  de  stillede  gennemgaaende  Kunstneren 
samme  Opgave,  og  alle  Løsninger  af  denne  Opgave  blev  derfor  ogsaa  i 
deres  Karakter  ret  ensartede.  Bedst  Indtryk  af  hele  denne  Side  af  Hilkers 
Kunst  giver  en  Paavisning  af  dens  Hovedtræk  og  væsentligste  Egenskaber. 
Der  vil  derved  ogsaa  blive  peget  paa  visse  Hovedsider  af  Hilkers  „Stil**;  ikke 
blot  som  den  giver  sig  til  Kende  i  disse  Arbejder,  men  ogsaa  som  den 

Ftfc.  31.  Salen  paa  Gyldenholm. 


træder  frem  i  hans  større  repræsentative  Værker,  mere  eller  mmdre  tydeligt 
alt  efter  deres  Art  (Dekorationer  af  Universitetet,  Banker,  Kirker,  Skoler  etc.) 

En  Hovedegenskab  ved  Hilkers  mangfoldige  Dagligstuers  og  Spisestuers 
Vægge  og  Lofter  er  deres  næsten  altid  forfræffelige  Inddeling  af  Fladerne, 
særlig  i  Væggene.  Hvad  det  undertiden  kunde  skorte  paa  i  Hilkers  Repræ- 
sentationsvægge :  den  rette  Overlegenhed  i  Kompositionens  Hovedlinier 


Fig.  32.  Havestuen  paa  Gyldenholm. 


Og  det  rette  indbyrdes  Forhold  imellem  de  dekorative  Felter,  mangler  ham 
aldrig  her.  Det  fundamentale  i  hans  Kompositionsstil  var  den  arkitek- 
toniske Inddeling.  Han  sondrer  i  Reglen  skarpt  mellem  Sokkel,  Vægparti 
og  Frise  og  inddeler  atter  selve  Vægpartiet  ved  Pilastre  i  mindre  Felter. 
Selv  i  ganske  ordinære  københavnske  Stuer  skabte  han  paa  den  Maade 
—  ved  rent  maleriske  Midler  —  en  Arkitektur,  som  disse  beskedne  Rum 
undertiden  kan  have  lidt  vanskeligt  ved  at  bære,  men  som  dog  i  de  allerfleste 
Tilfælde  paa  Grund  af  denne  Arkitekturs  duodezagtige  Karakter  maa 
have  kunnet  frembringe  en  smuk  og  harmonisk  Virkning.  Hilkers  Sans 

for  gfodc  Forhold  fulgte  ham  hclc  Livet  igennem.  Smukke  Eksempler 
er  Fru  Puggaards  Stue,  St.  Kongensgade,  og  Olriks  Stue,  hans  første  og 
sidste  Arbejder  i  Privatboliger. 

Hele  denne  vigtige  Side  af  Hilkers  Stil  er  i  høj  Grad  en  Arv  fra  den 
antike  Dekorationskunst.  Han  benyttede  imidlertid  altid  denne  Kunsts 
Arkitekturmotiver  paa  en  ret  nøgtern  og  diskret  Maade.  Sine  Forbilleder 
valgte  han  nærmest  fra  den  mere  beherskede,  afdæmpede,  pompeianske 


Fig.  33.  Loft  p.iii  Gy Idenholtii. 

Dekorationsmaade,  Kunsthistorien  har  betegnet  som  den  tredje.  Kun  en 
sjælden  Gang,  som  i  Hages  Spisestue  paa  Stokkerup  (1849?)  (Fig.  24) 
drister  han  sig  til  at  anvende  Motiver  fra  den  imaginære,  forfløjne  Arki- 
tektur Dekoration  (jvf.  Spisesalen  i  Sorø  Akademi,  Fig.  J8  og  Havestuen, 
Gyldenholm,  Fig.  32). 

I  Forbindelse  med  Antiken  staar  ogsaa  Hilkers  Lyst  til  at  forene  det 
dekorative  i  al  Almindelighed  med  større  eller  mindre  Figurfremstillinger. 
Her  maatte  han  imidlertid  søge  Bistand  andet  Steds,  og  ofte  arbejdede 
han  ogsaa  her  sammen  med  Const.  Hansen,  der  bl.  a.  1855  udførte  en 

svævende  Apollo  med  Lyren  paa  et  Loft  i  Monrads  Villa,  Hummeltofte, 
J857  en  Række  Amoriner  i  Maagfs  Dagfligstue  og  i  sammes  Spisestue  et 
Prospekt  af  Thorvaldsens  Museum.  Undertiden  traadte  ogsaa  andre  Kunst- 
nere til.  Skovgfaard  malede  et  Landskab,  ogfsaa  i  Maags  Dagligstue,  og 
Købke  de  fornøjelige  genreagtige  Billeder  i  Puggaards  „Krathus"  (1851-52) 
(Fig.  25). 

Pompeiansk  paavirket  er  ogsaa  Hilkers  Farvestil,  som  den  viser  sig 
tydeligst  i  disse  Arbejder.  Det  er  Pompei's  stærke,  simple  Farver:  Det  sorte 
i  Sokkelen,  det  gule,  røde  og  blaa  i  Vægf  elterncs  store  Flader.  Disse  Farver, 
supplerede  med  violet  gaar  igen  i  Frisers  og  Pilastres  Enkeltheder.  Det  er 
altid  de  samme  Farver,  han  arbejder  med  i  forskellige  Sammenstillinger, 
men  ofte  stemt  sammen  paa  en  udmærket  Maade.  De  giver  de  Hilkerske 
Vægge  en  lys  og  venlig  Karakter,  noget  festligt.  Bevægede  Hilker  sig 
indenfor  sin  pompeianske  Farveverden,  følte  han  sig  bedst  hjemme.  Her 
var  hans  Smag  sikrest;  og  selvom  han  senere  —  bl. a. ogsaa  i  sine  Repræsen- 
tationsarbejder  —  brugte  Renaissancemotiver,  er  det  dog  ofte  de  samme 
Farver,  han  anvender.  Gaar  han  udenfor  dem,  som  i  Bankbygningerne 
og  delvis  i  Gyldenholm,  er  hans  Smag  ikke  altid  sikker. 

Mere  Afveksling,  flere  forskellige  Motiver  end  i  Væggenes  Dekorationer 
møder  man  i  Lofternes.  Dog  er  det  i  og  for  sig  ikke  noget  særligt  rigt 
Udvalg,  der  her  er  Tale  om,  og  han  bruger  bestandig  de  samme  Motiver 
baade  i  Repræsentationsrum  og  i  Privatboliger.  De  er  dog  indbyrdes  ret 
forskellige.  I  det  tidligste  Udkast  til  Fru  Puggaards  Stue  1 84 1  eller  42 
(Fig.  23)  har  han  anvendt  „Rammemotivet'',  i  nøje  Tilknytning  til  Loftet 
i  Freunds  grønne  Stue  (Fig.  7).  Det  er  hele  hans  Liv  igennem  et  af  de 
hyppigste  Loftsmotiver  og  dets  lette  Karakter  maatte  ogsaa  gøre  det  særlig 
egnet  til  de  lavloftede,  københavnske  Stuer.  Som  tidligere  nævnt  stammer 
det  fra  Diomedes  Hus  i  Pompei.  Af  samme  antike  Oprindelse  (Titus- 
thermerne  bl.  a.)  er  ogsaa  „Teltmotivet*'.  Det  er  for  saa  vidt  et  realistisk 
Motiv,  som  det  fingerer  at  være  et  virkeligt  Teltloft  (Fig.  J6,  27),  udenfor 
hvis  Rande  man  skimter  den  blaa  Himmel.  I  Forbindelse  hermed  kan 
nævnes  hans  Dekoration  af  Rillelofter  (Fig.  16,  2J,  22).  Den  eleganteste 
Benyttelse  af  dette  Motiv  er  i  Gyldenholms  Sal  (Fig.  31).  Beslægtet  med 
Realismen  i  disse  to  Teltmotiver  er  ogsaa  „Lysthusmotivet",  der  hos 

Hilfcer  nærmest  er  af  Rcnaissanceafstamning;  (Fig,  18,  28).  Det  er  særlig 
brugbart  til  Dekorationer  med  Fugle,  Planter,  Skyer  etc.  Mere  abstrakt  er 
igen  en  meget  hyppig  brugt  Inddeling  af  Loftet  i  større  eller  mindre  Fir- 
kanter (Fig.  14),  et  Slags  „Kasettemotiv",  ligeledes  nærmest  renaissance- 
agtigt.  Smukt  er  det  virkelige  Kasetteloft  i  Sangsalen  i  Sorø  med  de  mange 
Sangfugle  (Fig.  17).  Endelig  er  der  et  Loftsmotiv,  som  Hilker  nærmest  selv 
har  komponeret,  med  en  mere  storslaaet  Inddeling,  med  en  Rigdom  af 
Ornamenter,  og  rig  Anvendelse  af  Plante  og  Dyreskikkelser.  Det  er 
bygget  over  Motiver  dels  fra  Antiken,  dels  fra  Renaissancens  Pragtlofter 
(Fig.  33  og  35). 

Der  er  imidlertid  ved  Hilkers  Stil  — ogsaa  i  Repræsentationsrummene 

—  et  særlig  karakteristisk  Træk,  der  fjerner  den  fra  den  rene  pompeianskc 
Stil.  Denne  havde  for  en  stor  Del  lært  ham  at  benytte  Arkitekturmotiver, 
men  ganske  vist  nærmest  kun  som  en  rent  malerisk,  uvirkelig  Dekoration, 
som  en  behagelig  Spøg.  Det  var  ikke  Meningen,  at  alle  disse  Søjler,  Pilastre 
og  Skinarkader  skulde  tages  alvorligt.  De  var  blot  til  Lyst.  Men  Hilker  tog 
tungere  paa  det;  han  holdt  ikke  altid  Grænsen  mellem  Malerkunstens  og 
Arkitekturens  Omraade  klar.  I  hans  Kunst  træffer  man  ofte  „virkelige" 
Arkitekturdele,  Gesimser  og  Baand,  Sokler  osv.  i  den  tydelige  Hensigt  at 
illudere;  dette  kommer  særligt  frem  i  hans  Repræsentationskunst,  f.  Eks. 
i  Landbohøjskolen  og  Universitetskorridorerne.  Hans  Kunst  er  her  nærmest 
beslægtet  med  den  senere  Renaissance  og  Barokken.  Og  fra  Renaissancen 

—  mere  end  fra  Antiken  —  stammer  sikkert  ogsaa  hans  Tilbøjelighed 
til  at  anvende  „plastiske"  Motiver,  der  fingerer  at  være  udførte  i  Stuk. 
Denne  plastiske  Stil  findes  allerede  i  Hilkers  allertidligste  Arbejder  og  følger 
ham  hele  Livet  igennem. 

Som  Hovedtrækkene  i  Hilkers  Dekorationer  er  antikiserende,  gælder  det 
samme  en  stor  Del  af  de  rent  ornamentale  Enkeltheder  i  Friser,  Pilastre 
osv.  Et  Motiv,  han  med  stor  Forkærlighed  og  megen  Dygtighed  benytter, 
er  den  elegante  romerske  Rankcslyngning.  Ofte  anvender  han  Palmetten 
eller  fantatiske  Dyremotiver ;  først  senere  bliver  de  mere  fyldige  Renaissance- 
motiver  almindelige,  samtidig  med  at  det  plastiske  Element  breder  sig. 

Men  allerede  paa  et  tidligt  Stadium  dukker  frem  i  hans  Arbejder  en 
udstrakt  Benyttelse  af  indenlandske  Plantemotiver.  Hilker  kunde  over- 

hovedet  som  Blomstermaler  have  drevet  det  vidt.  Mange  af  hans  Plante- 
studier er  fint  ogf  smukt  udførte,  ogf  hans  Ævner  i  denne  Retning  kom 
ham  udmærket  til  Nytte  i  mange  dekorative  Arbejder.  Rigest  ødslede  han 
med  Blomster  og  Plantemotiver  i  Landbohøjskolens  Høresal,  hvor  de  netop 
maatte  være  særligt  paa  deres  Plads.  Alle  disse  danske  Planter  er  et  na- 
tionalt Element  midt  i  alt  det  italienske.  Er  det  en  Tribut  til  Høyen  og 
hans  Retning?  Hilker  var  langt  fra  at  være  en  Partimand,  men  han  stod 
bl.  a.  gennem  Const.  Hansen  Høyen  og  hans  Kres  nær,  om  han  end,  som 
Følge  af  sin  antikt  prægede  Smag,  i  meget  maatte  gaa  sine  egne  Veje. 
Han  har  i  det  mindste  aldrig  ladet  sig  i  den  Grad  paavirke  af  Høyen  som 
Grækeren  Const.  Hansen. 

Til  Hilkers  mest  gennemførte  Værker  hører  hans  Udsmykning  af  Maags 
Lejlighed  (J857)  (Fig.  26-29),  hvis  Vægge  er  holdt  i  en  rig  pompeiansk 
Stil,  der  i  meget  nærmer  sig  den  rene  Kopi.  Maags  Lejlighed  er  imidlertid 
en  ypperlig  Type  paa  Datidens  Patricierboliger  og  deres  Smag  og  inde- 
holder tilmed  mange  af  de  mest  karakteristiske  Træk  af  Hilkers  Stil,  som 
den  var  før  hans  anden  Italiensrejse  (J  860-61). 

Denne  Rejse  satte  nemlig  ogsaa  sit  Spor  i  Hilkers  Dekorationer  i  bor- 
gerlige Stuer.  Ret  hyppigt  træffer  man  i  dem  samtidig  med  virkelige  Re- 
naissancemotiver  en  Tilbøjelighed  til  en  fyldigere,  mere  pompøst  vir- 
kende Ornamentik  i  Forbindelse  med  en  stadig  mere  udstrakt  Anven- 
delse af  Plantemotiver,  som  i  Pilastrene.  Men  det  lykkedes  ham  aldrig 
rigtig  at  tilegne  sig  Renaissancens  mere  overdaadige,  fyldige,  dekorative 
Væsen  —  trods  det  Tilløb  han  havde  gjort  allerede  i  Universitetsvestibulen. 
Han  er  ganske  anderledes  sikker  pa.c.  Haand  og  Øje,  naar  han  bevæger 
sig  indenfor  den  antike  Formverden,  og  der  vil  vi  helst  følge  ham.  Han 
opgav  da  heller  aldrig  ganske  —  særlig  ikke  i  Privatboligerne  —  sin 
Ungdomskærlighed.  Stadig  vender  han  tilbage  til  den.  Mest  udpræget  og 
i  en  skøn  Simpelhed  i  Olriks  (Fig.  34)  og  Bissens  Lejligheder,  ligesom  han 
lige  til  det  sidste  udførte  de  omhyggeligste  Gengivelser  af  pompeianske 
Dekorationer  paa  Grundlag  af  Studier,  gjorte  paa  Stedet.  De  store  Linier 
i  hans  Kompositioner  fra  de  senere  Aar  holdt  sig  imidlertid  stadig  ufor- 
andrede, og  ogsaa  disse  senere  Arbejder  præges  af  det,  der  alle  Dage  hørte 
til  noget  af  det  ejendommeligste  i  Hilkers  Stil:  dens  arkitektoniske  og 

plastiske  Væsen.  Mest  betegnende  for  denne  Periode  er  Udsmykningen 
af  Gyldenholm  (Fig.  30-33)  og  Apotheket  paa  Vesterbro  (Fig.  35);  de 
viser  det  konstante  og  samtidig  det  nye,  der  efterhaanden  var  kommet 
ind  i  Hilkers  Kunst.  Dette  Nye  gør  sig  maaske  stærkest  gældende  i  Ud- 
smykningen af  Gyldenholm,  der  i  det  hele  indtager  en  ejendommelig 
Stilling  indenfor  hans  Produktion;  noget  mindre  bunden  af  Traditionen, 
mere  oprindelig  baade  i  Farvevalg  og  Komposition  end  de  fleste  andre 
af  hans  Arbejder  for  Privatmænd,  og  dog  ægte  Hilkersk  præget  af  hans 
Kunsts  gode  Egenskaber.  Det  er,  som  om  han  her  har  overskredet  den 
Tryllering,  hvori  Antikens  og  Renaissancens  Kunst  holdt  ham  fast. 


Fig.  35.  Loft  i  Apotheket  paa  Vesterbro. 

ET  var  Htlkers  Mening  paa  Grundlagf  af  den  pompeianskc 
SttI  at  skabe  en  borgerligf  Dckoratfonskunst,  egnet  ogsaa 
for  danske  Hjem  i  det  J9de  Aarhundrede.  Han  gik  ud  fra, 
at  Dekorationer  fra  borgerlige  Huse  i  Pompci  nødvendigvis 
ogsaa  maatte  være  godt  Latin  i  vore  Dage.  Men  han  —  og 


den  Del  af  Samtiden,  der  fulgte  fians  Idéer  —  oversaa  her  adskilligt,  der  i 
Virkeligheden  maatte  gøre  Anvendelsen  af  denne  Dekorationsstil  til  noget 
af  en  Vildfarelse,  og  hindre  den  i  at  blive  direkte  Grundlag  og  Udgangs- 
punkt for  den  videre  Udvikling  af  en  borgerlig  Dekorationskunst,  anven- 
delig under  moderne  danske  Forhold  og  naturlig  for  Nutidens  Mennesker. 

Det  laa  ikke  alene  i,  at  han  anvendte  en  Stil,  der  tilhørte  en  svunden 
Tid,  en  „historisk"  Stilart,  der  altid  kræver  visse  Forudsætninger  og  en 
vis  kunstnerisk  Dannelse  for  tilfulde  at  blive  forstaaet  af  de  mange.  Hans 
pompeianske  Dekorationer  kunde  slaa  an  og  leve  agtede  og  efterspurgte, 
saalænge  de  blev  baarne  oppe  af  en  vis  Modesmag.  Men  det  maate  gaa 
dem,  som  det  gaar  alle  andre  oppudsede  historiske  Stilarter,  der  ikke 
benyttes  med  stor  Frihed  og  Overlegenhed  —  deres  Liv  er  mere  eller 
mindre  holdt  vedlige  ved  kunstige  Midler,  og  de  dør  ud,  afløses  af  nye 
Moder,  altsammen  fordi  de  savner  Rod  i  den  til  enhver  Tid  herskende 
almene  Kultur  og  dens  Krav,  der  aldrig  overhøres  ustraffet.  Der  var  ogsaa 
i  Hilkers  Samtid  Røster,  der  hævede  sig  imod  det  misforstaaedc  i  at  an- 
bringe Nutidens  Mennesker  indenfor  en  svunden  Kulturs  Rammer.  Der 
er  noget  rigtigt  i,  hvad  Historikeren  Molbech  1855  skrev:  „man  vil  og 
kan  i  vore  Dage,  hverken  i  Nord  eller  Syd,  dyrke  Gud  i  græske  Templer 
eller  bo  i  pompeianske  Huse". 

De  virkelige  antike  Dekorationer  havde  derimod  deres  egen  Tids  og 

Kulturs  Mennesker  ogf  Tingf  til  Forudsætning  ogf  som  et  nødvendigt  og 
uundværligt  Supplement,  Derfor  nærer  vi  for  Antikens  Dekorationer  nu 
kun  en  Interesse  paa  Afstand.  Vi  sætter  mindre  Pris  paa  at  faa  dem 
indenfor  vore  egne  Døre  —  men  vi  elsker  at  se  dem  i  Pompei  eller  Rom; 
der  skal  de  ses,  der  hører  de  hjemme. 

Den  væsentligste  Mangel  ved  hele  denne  Dekorationsmaade  var,  at  den, 
praktisk  set,  kun  passede  daarligt  til  det  daglige  Livs  Krav,  som  det  J9de 
Aarhundrede  og  den  59de  Breddegrad  stillede  dem.  Sagen  var,  at  Hilker 
faktisk  overførte  den  repræsentative  Væg  til  det  borgerlige  Hjem.  Han 
oversaa,  at  Rummene  i  Pompei  —  efter  moderne  Begreber  —  egentlig  var 
Repræsentationsrum  og  at  netop  en  ren  gennemført  „arkitektonisk"  Stil, 
som  den  han  anvendte,  krævede  Stilhensyn,  som  det  praktiske  Liv  i  daglig- 
dags borgerlige,  moderne  Forhold  ikke  godt  kunde  indlade  sig  paa.  Trods 
de  bedste  Hensigter,  var  hans  borgerlige  Vægge  og  Lofter  ikke  væsens- 
forskellige fra  den  Repræsentationskunst,  vi  møder  i  Renaissancens  og 
beslægtede  Stilperioders  Rum.  De  var  i  næsten  lige  saa  høj  Grad  kon- 
stante Størrelser,  man  maatte  regne  med  ved  Udstyrelsen  med  Møbler  og 
lignende.  De  var  knapt  nok  egnede  til  Anbringelse  af  alle  de  Ting,  der 
hører  til  moderne  Opholdsrum,  Stole,  Sofaer,  Skabe,  Reoler  etc.  Efter  al 
Sandsynlighed  maatte  alle  disse  Nødvendighedsgenstande  komme  til  at 
gribe  forstyrrende  ind  i  den  een  Gang  for  alle  skabte  Dekorationsorden. 
Og  de  Møbler  og  hele  det  Udstyr,  der  skulde  og  maatte  anbringes  i  de 
Hilkerske  Værelser  var  netop  i  mange  Tilfælde  hypermoderne  i  Form, 
udstoppede  og  polstrede  —  passede  med  andre  Ord  saa  slet  som  muligt 
ind  i  den  strænge  antike  Stil,  Hilker  havde  givet  dem  som  Indfatning. 
Forudsat  disse  Patricierboliger  havde  faaet  en  til  Vægge  og  Lofter  svarende 
Udstyrelse  med  antikt  eller  antikiserende  Bohave,  vilde  Hilkers  pompei- 
anske  Stil  have  haft  mere  Berettigelse.  Da  vilde  disse  Rum  være  komne 
til  at  staa  deres  Forbillede,  Værelserne  i  Freunds  Bolig,  nær,  helt  gennem- 
førte og  stilrene  i  alt,  fra  det  mindste  til  det  største.  Men  de  var  derved 
blevne  en  Slags  Museumsrum,  i  Virkeligheden  ikke  egnede  til  Grundlag  for 
en  moderne,  borgerlig  dansk  Dekorationskunst. 

Der  er  vel  næppe  Tvivl  om,  at  Hilker  havde  kunnet  skabe  saadanne 
Musæumsinteriører,  og  meget  vel  havde  været  i  Stand  til  at  give  dem 

78 


Fig.  36.  Fra  J.  Roeds  Stue.  Bogskabet  tegnet  af  Roed  og  dekoreret  af  Hilker. 


Møbler  svarende  til  Vægge  og  Lofter.  Allerede  som  ung  havde  han  jo 
dekoreret  Møbler  efter  andre  Kunstneres  Tegning:  Bogskab  af  Roed 
(Fig.  36),  Barneseng  (Fig.  37)  og  Vugge  (nu  paa  Kunstindustrimusæet)  af 
Freund,  med  de  morsomme  Smaabilleder,  malede  sort  i  rødt  i  en  Slags 
antik  Vasestil,  Klædeskab  af  Friis,  Barneseng  af  Bissen.  Hvormegen  Andel 
Hilker  selv  har  haft  i  Tegningen  af  disse  Møbler,  er  det  nu  vanskeligt  at 
udtale  sig  om.  Blandt  hans  efterladte  Skizzer  findes  Udkast  til  en  Barne- 


pig. 37.  Barneseng,  efter  Tegning  af  Freund. 


seng,  og  maaske  har  han  ikke  været  uden  Indflydelse  paa  de  af  ham 
dekorerede  Møblers  Form.  Det  vides  imidlertid  —  ogsaa  fra  hans  efterladte 
Skizzer  —  at  han  selv  har  tegnet  Møbler,  bl.  a.  kendes  flere  Stole  og  to 
Syborde  (Fig.  38).  Baade  Stolen  med  dens  Præg  af  Soliditet  og  Urokke- 
lighed og  Sybordene  med  deres  spinkle,  fine  Ynde  røber  tydeligt  nok  deres 
nære  Slægtskab  med  antik  Møbelkunst.  Allerede  paa  sin  første  Rejse  havde 
han  gjort  Studier  efter  antike  Møbler  som  de  findes  bevarede  baade  i  virkelig 
Tilstand  og  i  Gengivelser  i  Oldtidskunsten.  Paa  en  mærkelig  Maadc 
minder  baade  de  f aa  bevarede  Møbler  og  Udkastene  i  hans  Skizzesamlinger 
om  M.  G.  Bindesbølls  Kunst  paa  dette  Omraade. 

AGER  man  Hilfcers  Kunst  for  stg;  —  i  det  Omfang:  og  med 
de  Begrænsninger,  hvormed  den  nu  kendes  —  og  sammen- 
fatter dens  Værker  hunde  fra  det  repræsentative  og  private 
Omraade,  fremtræder  den  som  en  klar  og  afgrænset  Helhed 
med  sit  eget  Særpræg.  Den  staar  i  det  store  og  Hele 
som  noget  for  sig  selv  indenfor  den  samlede  danske  Kunst,  med 
nogen  Tilknytning  i  den  nærmeste  Fortid  (Freund  og Bindesbøll), 
men  udsn  direkte  Fortsættelse  i  Eftertiden.  Den  er  noget  af  et 
historisk  Fænomen  og  hører  naturligt  hjemme  indenfor  den  Periode  af 
dansk  Aandsliv,  der  endnu  hovedsagelig  stod  i  det  Klassiskes  Tegn.  For 
saa  vidt  var  Hilkers  Kunst  i  Forstaaelse  med  hans  Tid. 

Vor  Tid  er  en  anden  end  hans  og  vore  Idealer  andre.  Men  vi  bøjer  os 
for  den  rene,  ideale  Skønhed,  vi  finder  i  de  bedste  af  hans  Værker,  og 
glæder  os  uforbeholdent  over  dem.  Det  Omraade,  Hilker  fuldt  ud  beher- 
skede, var  vel  ikke  særlig  stort  eller  omfattende.  Den  Personlighed  han 
lagde  deri,  var  det  heller  ikke.  Men  Oldtidskunstens  sikre  Smag  og  Form- 
sans var  gaaet  ham  over  i  Blodet  og  det  Pund,  der  var  ham  betroet,  for- 
valtede han  til  det  sidste  med  Samvittighedsfuldhed  og  Dygtighed. 

Netop  nu  —  hundrede  Aar  efter  hans  Fødsel  —  er  det  Ret  at  mindes  Georg 
Christian  Hilker  som  den  danske  Kunstner,  der  først  skabte  en  virkelig 
dekorativ  Malerkunst  i  Danmark  og  var  med  til  —  som  Kunstner  og  Lærer 
—  at  opdyrke  et  saa  vigtigt  Omraade  indenfor  den  monumentale  Kunst. 

13.  Januar  1875  døde  Hilkcr.  Mere  end  nogfcnsinde  levede  han  i  sine 
sidste  Aar  roligt  og  tilbag^etrukket.  Han  var  altid  at  træffe  i  sin  Stue  ved 
Vestervold,  hvor  Freunds  legemsstore  Portræt,  malet  af  Købke,  hang  paa 
Vasgfgfen,  og  hvor  han  havde  en  fri  og  smuk  Udsigt  til  det  gamle  Vold- 
stykke  med  Møllen. 

Jævn  og  bramfri  havde  han  altid  været  i  sin  Optræden  hjemme  og  ude. 
Der  var  ikke  Tale  om  Kunstnerhovmod  hos  ham.  Alle  holdt  af  ham. 
Bag  det  stilfærdige  Væsen  laa  megen  Originalitet  og  en  god  Del  Humor, 
der  kunde  give  sig  Udslag  paa  en  meget  polisk  Maade.  Han  var,  efter 
alle  Vidnesbyrd  om  ham,  en  Hædersmand.  Og  samtidig  med,  at  de  mange 
mindes  ham  som  Kunstner,  vil  adskillige  endnu  mindes  ham  som  den 
fine  og  noble  Personlighed,  han  var. 

